Kawl ralkap nih:Chin mi a kan nektuk cang’Zoh sawh awk tha tilo tibak sicang hi a linsa ko. – Lai Lungrawn Post\nKawl ralkap nih:Chin mi a kan nektuk cang’Zoh sawh awk tha tilo tibak sicang hi a linsa ko.\nMarch 12, 2021 March 12, 2021 admin Thawngpang\nRamleng um nih ramchung cawlcanghnak kong he pehtlai in catial hi ka thlingza ziar nain Ralkap sualnak, thatlonak le nihsawh thlanglamhnak zoh ah ka sum kho bak ti lo. Kawlram miphun lakah Chinmi hi an kan zomhteih bik ko rua. Kan hriamtlai CNA hmunkhuarnak Victoria Camp tiang an kan luh hnawh. Hakha Kan Si-inn ah damlo zohkhenhtu le khuasa hna an pawnchuah hna. Kan fimcawnnak Sianghleirun tiang ah hmun an khuar. Kan hmun le ram cia ah an cawlcangh hi cohlan khawh hrim2 a si lo.\nMah tluk in a kan nihsawhtu ralkap uknak thalo hi chinmi nih lungrual le raltha taktak in kan doh hna a herh. Chin Pasal le nusal hna kan biartung fekte in i keih law kamlo Chuncha bang dir cang tuah. Naichailo raltha miphun kan si lo maw? Kan Ram le miphun caah Ralhruang bang dir cang sih.\nChinmi Cozah riantuan dihlak CDM cawlcanghnak ah lungrual tein um hna sih. CDM ah a lutcangmi upatnak kan pek hna. A lut rihlo mi zong na miphun ral dohnak ah rak lut ve. Kan ral ngan bikmi kawl ralkap misual thape tu le tanpi tu Chinmi chung in um sual hlah sih. Miphun leirawitu si hram hlah. Bible ah “Mi sualmi khuakhannak ah a tello i misual mi hna lam zong a zullo mi cu thluachuakmi an si.” Tiah Bible Cawnpiaknak hi i nunpi cio hna sih.\nKan nunphun, holh le ca, biaknak hrawh a zuam/tim pengmi Kawl ralkap hi kan thinlung ruahnak, ngeihchiah chawva le thazaang dihlak in do ko hna sih. Zauk phung kan dirkamh lai, kan covo kan kan kilven lai. Dinnak hmunhma kan pek lai. Kan ram le miphub kan humven lai. Kan ram ah deihnak le luatnak a hmunhnak ding caah lungrual tein kan tuan cio lai. Kan pahrang cio chuah in Kan ram le miphun caah tuan cio u sih. Kan dohmi hi techin fapar caah a si. Pathian bochan le thlacam bawmhhalnak he hmainawr chin sih.Teinak cu Bawipa ta a si.\nSolomon Sin ah:Laipa nih Bawtor pa na ka ti zong ah’A poi lo tibak in ca a kuat cang hi.\nKhua kip ah:Kal in inn khat’Pakhat CNF ah lut ding in sawmnak tuah ding.


Vokpa Til Zuah In An zauh mi,Nu A Ih Pi Hna Paoh Ah dollars fang 4- 5 An Pek – Chin 11 News\nVokpa Til Zuah In An zauh mi,Nu A Ih Pi Hna Paoh Ah dollars fang 4- 5 An Pek\nPosted By: Lian Chin September 1, 2020\nEast Africa Malawi ramchung cu nunphung dang ngai mi an nei . A hlan lio pi in an rak hman mi a si i tuchun nitiang in an hman. Nu ngak ni pawl thi an neih le cangka in an khua i an hman tawn mi Eric Aniva kum 40 pa nih cun ni 3 chung it pi peng an hau.\nNungak no pawl nih ihpi an duh lo a si ah cun an khawchungah chiatnak fak tuk in a tlung tiah an ruat, thihnak fak tuk nih a den hna titiangin an ruat caah tleirawl nungak no pawl zong nih an ih pi peng.\nRaithawinak phunah an ruah, cun hnakchia ihpi zong upat hnuah pasal an nei tik tiangin an sapal le diriam nak an pek khawh hna tiah an chim. Hi bantuk caah an hman mi hna hi cu ‘Hyena’ tiah an kawh hna i an ram chungah hmun dangdang ah hin 10 hrawng an neih hna.\nBBC nih an hal nak ah cun Eric Aniva nih hin nu hi 104 lawng hi tlamtling ten ka ti khawh hna tiah a chim. Naupawi mi le fa nei cia zong an tam pi tiah a chim chih. an pasal i an thih tak mi pawl zawng thianh an hau tiah hlawhpek in a ihpi hna .\nNau an i rawk zong ah thiangter an hau ti a si i a ihpi thiamthiam hna.nungak no pawl hi cu kum12-13 siangin kai lio mi deuh an si. Hi pa kong cu an ceih tuk i nupawl diriamh nak pek tu a si tiah an chim i an thangthat ngai.\nNupi pahnih a nei i, an nu pakhat nih cun hi a tuah mi hi a duh pi lo nain an phaisa hmuh nak bik a si caah dai tein a um.voi khat it pi man ah $4-5 hrawng an pek . khrihfabu , NGO le cozah lei nih hi an phun hi hrawh an timh nain an hlawh a cham.\nMalawi ramchung i an tih bik mi cu HIV asinain an ‘Hyena’ pawl nih cun an nei lai lo tiah an ruat,BBC biachim tu Ed Butler nih Mawlawi ramchungah HIV zawtnak nei an tam tuk a ti caah Eric An niva sinah na nei maw tiah an hal.\nEric Aniva hi HIV zawtnak anei tiah a chim i a it pi mi nungak no pawl nih cun an nu le pa sin ahcun a chim bal lo a ti.( Mino a thianghlim ter tu si lo in zawtnak karh ter tu a rak si tiah a chim.\nEd Butler nih cun BBC sin ah a chim ning ah cun,’ HIV a nei ti hi ka thei ri in ka muihmai um ning hi a dik (hmaan) lo ti in a theithiam i ttha tein a chim duh lo. Mah ruang ah hin hi rian hi ka ngol cang lai tiin a ka chim’ a ti.


Chinram ah Rallokap cu Khuapi chung lawng ah an um ngam cang. – Hakha Cherry\nChinram ah Rallokap cu Khuapi chung lawng ah an um ngam cang.\nRamdang Bawmhnak Umbak Loin TEINAK Hmuh Hi…Mawkhi Sakhan Raldohnak ah hmapu mi Rallokap cu ni (3) tiang chung an lak khawh hna lo. Monwya lutchuak gate ah Hmatpungṭin checktu cu PDF an si cang. Budalin Palik Sakhan tuknak ah Monywa in bawmhtu Rallokap an kuat khawh bak tilo. Palik (17) an thi. PDF nih Sakhan an lak. Khuate lawng siloin Myo fate zong rallokap nih hip in an uk khawh rihlo.\nSakai ah ralnamh an duh ah Kaya ram in rallokap cu an cah hna. Loikaw tiang PDF nih an bawh hna caah Kaya in an chuak ter ti hna lo. Lampi zulh ngam loin, Ramlak le tupi chung lam umlo nak bak ah zulh in Sangaing tiang an ra. Nichuak Nitlak Chaklei Thlanglei an tlikzam nak ah Kanan Lambar (2) phir minput rallokap rual (Ṭatma) cu an baa tuk cang. Cucaah Raldohnak ah Captain tampi cu, an nung in an tlaih lengmang hna, atu le tu ti awk in. MAH santlai lo le Hriamnam tlamtlin lo ruangah siloin, Rallokap piatana cu hi bak asi ko cang. Minung in siseh, Raltuk thiamnak in siseh, Rallokap cu an thazang a zawr tuk cang. Cohlan duh lomi hna nih Cunglei upa sinah buhang le Thanthling cawh mi an liak ter hna. Thawng hmanlo in in report an tuah zungzal. Tisa bak in an hmai ah an tawih ko hna.\nPiosawṭhi sin in Rallokap tampi kan hmuh lai tiah an I ruahchan nain asi tilo. Piosawṭhi anpek mi hriam ṭhaṭha rual cu PDF nih fawi tukin an lak piak tawn hna. Hi hnu zong ah an lak chap rih te lai. Cucaah Piosawṭhi rual cu hriam ṭhaṭha an pek ngam ti hna lo. Leilawng in duhchung I chawkvak khawhnak Kawlrawn bak ah, Paucan bak ah, ansung cikcek ko. Tukum Furcan tiang an intuar khawh men ti lai lo. Fur dih zong ah PDF nih hrem deuh dawh in thil a kal.\nChinram ah Rallokap cu Khuapi chung lawng ah an um ngam cang. Leng chuak an ngamh bak ti lo. Chinram he a tlangthluan aaraung bakmi Magway ramṭhen zong ah Rallokap cu hremh le thah thotho ansi caah an lungdongh hrinhran cang. 2022 May Thla dihhlan ah CDF / PDF / LDF cihmih ding ti asi nain asi tilo. Amah Rallokap Cihmih awkin biktaling in thil aum cang.\nChinram Paucan dohthlennak cu Mipi kan hlawhtlin tuk hrinhran ko tiah Tehte khan tu asi. NUG siseh, Ramdang siseh, hriamnam le ralkap thilri he bawmhnak aum rih lo nain, hitlukin TEINAK kan hmuh cang caah, Mipi kan lungdongh hrimhrim hlahseh. Hriamnam in NUG nih an kan bawmh khawh ve NI khi cu TEINAK cu kan ta asi ko cang. Vawleipi ah Hriamtling lo le Hriam ṭha ngeih bak loin TEINAK ahmuhco mi ram hi ram (2 ~ 3) nak tam aumlo.Crd-Zingtincuai Cinzah\nArti maw Arpi dah a hrin hmasat timi tuanphung bang then awk Tha lomi Laimi lakah thencheuh nak cu FALAM Le Hakha – Thantlang karlak ah dam khawh tiloin aum.


A THO CANG!\nA THO CANG EEI!\nZarh a hmasa bik ni, khua a dei hlan deuh ah Magdala khuami Mary cu tuante ah thlaan ah a kal i thlaankhar a rak i thawn kha a hmuh. Cuca ah a tli i Simon Peter le a hnuzul dang pakhat, Jesuh nih a dawtmi sinah, "Bawipa cu thlaan in an laak diam i khuazei i an chiah ka hngal lo," a va ti. Peter cu a hnuzul dang he an va chuak i thlaan leiah cun an kal. An pahnih cun an tli i a hnuzul dang pakhat nih Peter cu a lonh i thlaan cu a phaan hmasa; kun in a hei bih i ruak zualnak puan a rak um ko khi a hmu nain a chung ah cun a lut lo. Cun Simon Peter cu a hnu deuh ah a hung phaan ve i a va lut, ruak zualnak puan zong a um ko kha a hmuh; a lu an rak khuhmi puan cu ruak zualnak puan sinah um loin a dangte in aa bil i a um. Thlaan i a phaan hmasami hnuzul dang zong a va lut ve. Cu cu a hmuh caah a zumh. Cathiang i 'thihnak in thawhter a si lai' a timi an hngalthiam rih lo. Cun a hnuzul cu an inn ah an ttin.[Johan 20:1-10]\nA thih nak kan ihrawm ah, a camhthawh nak zong kan ihrawm ve hnga lo maw?\n"Some bright morning when this life is over\nAZIAH DAH KRIFA KAN SI?\nVawleicung ah hin biaknak phun zeizat dah a um hnga ti hi chim awk ah a har. Biaknak pipa an ti mi hi 11 a um i, minung thong 500 cung a um mi biaknak hi 22 a um rua. Mah hlei ah cun biaknak a ngei lo mi hi vawleicung milu i 16% hrawng an si in an chim. Cu, biaknak-ngei-lo minung mah zat lak le biaknak dang mah zat lak ah krifa hi atam bik, vawleipi milu i thum-chuah khat (33%) tluk, kan si. Minung mah vialte hi aziah dah krifa an si, kannih hna zong aziah dah krifa kan si ve?\nA ruang 5.\n1. Vancungkhua kai kan duh ca ah\nZisuh thawng ttha an theihka ah Laimi nih aziah dah tuante le fawite in an rak zumh colh hnga ti ruah tik ah, ruang dang a um men ko lai nain, "Ni nakin a ceu khua a um ko, Bawi Kri a zum mi nih an co lai" ti hla bia ruang ah a si ngaingai ti cu Lai krifa hmasa chanbia nih a chim. Zisuh thawng ttha an theih hlan zong hin, Laimi nih thihhnu nun le mithi khua tehna cu rak zumh cia a si ko. Asinain, mithikhua cu zei ah rak rel a si theng lo, aho poh i phanh cio ding a si ko i. "A nuam tuk mi thlarau nuncang hmunh nak khua a um ko" ti an von theih hnu ah cun an lung a laak tuk hna. Zeiti tal in mahcu khua cu phanh khawh nak lam a um hnga maw ti an ruah tik ah, 'Bawi Kri a zum mi nih an co lai' ti cu a rak si.\nCu thlarau nuncang hmunh nak khua cu va um hlah seh, Bawi Kri kan zumh nakding le krifa kan si nakding zei hmanh a um lo. Kan lung i vancung khua a tinh ruang ah krifa kan si cu a si. Cun Bawi Kri a zum mi nih an co lai ti a si i, cu khua phanh ve nakding ah cun Bawi Kri zumh a hau tiah ruah a si. A zum lo mi zong nih an co ko lai ti hi zumtu hna ruahnak ah a um lo.\nChin Christian College i cachim a ttuan mi sazate chung ah pakhat kaa in, "krifa kan si cu vancung kai nak ah a si ttung lo" ti a rak chuak, i, vancung khua zong um lo dawh in aa chim rua. Naite ah pakhat sin in "Bawi Kri a zum lo mi zong Pa sin an phaan cio ko lai" ti bia a chuak ve. Cu an chim mi cu va hmaan seh law krifa si a herh nak a um hnga lo. Si hmanh seh law, vancungkhua a um i Zisuh a zum mi lawng nih an co lai ti kan zumh ca ah krifa kan si hi a si.\n2. Baibal kan zumh ca ah\nKrifa nih Baibal chung bia cu an hmaan tiah kan zumh. Cu zumh lo ah cun krifa si lo a si. Krifa nih cun Baibal cu Cathiang ah kan chiah i, Tipil krifa hawihna nih cun kan zumhnak tlaihtung hrimhrim ah Baibal bia cu bia vialte lak i nawlngei bik ding ah kan chiah. Vawleicung mi nawlngei si hna seh, mifim si hna seh, thiam sang si hna seh, theologian min thang zong si hna seh, aho bia hmanh nakin Baibal bia a biapi deuh lai; nawlngei bik cu Baibal hi a si lai tiah kan itlaih. Baibal chung bia sirchiah in, theologian le philosopher bia tu kan itlaih ah cun krifa kan si lo bia a si hnga. Krifa nih cun mifim bia nakin Biabal kan zumh deuh. Baibal i Johan 14:6 kan zumh ruang ah krifa kan si hi a si.\n3. Bawi Zisuh nuncan le ziaza kan zumh ca ah\nKrifa ti cu Kri hnu a zul mi hna tinak a si. Aziah dah krifami nih Kri cu kan zulh ti ah cun kan zumhngiat ca ah a si. Bawi Zisuh nuncan le ziaza kan zoh tik ah zumhtlak a si tiah kan ruah. Lih a chim nak kan thei bal lo, sual a tuah kan thei bal lo. Cuca ah, anih i a chim mi cu an dik in an hmaan lai ti hi kan zumh bak. A lih le a hrokhrol pi cu a kan chim bal lai lo, mah tluk miding nih hin tiah kan ti.\nZisuh nih cun, lam le atak le nunnak ka si e a ti (Jn 14:6 ah). Mah cu kan zumh. Lam ti cu Pa sin kal nak lam tinak ah kan ruah. "the way" a ti ca ah, lam cu lam khat lawng a um tinak a si; Pa sin kal nak lam dang a um lo tinak. Cuca ah, mah lam zawh lo cun Pa Pathian sin phanh khawh nak a um lo tiah kan ruah. A chap i, "Keimah in dah lo cun aho hmanh Pa sin an phaan lai lo" tiah a fianter rih. Cu ruang ah Bawi Zisuh lawnglawng hi zawh awk tlak a si i, amah lawng hi Pa Pathian sin phanh nak a si, lam dang um lo tiah kan zumh.\nBawi Zisuh lo zong in Khamhnak hmuh khawh, Pa Pathian sin phanh khawh, Pathian pennak co khawh a si ko ti a zum cu va si usi law, Zisuh zumh le krifa si a hau hnga lo. Gautama tehna, Mohamet tehna, aho poh kan zumh hna hnga i krifa si lo in Bahai kan si hnga.\n4. Bawi Zisuh a thawh ca ah\nGautama tehna, Mohamet tehna zumh lo in krifami nih aziah dah Bawi Zisuh theng kan zumh ti ah cun, anih cu a thi ko nain a thih lon lo ca, a nun tthan ca ah a si. Thi lon seh, lo ko seh law kan zum ve hlei hnga lo. Gautama tehna bantuk, Pathian i an iserh mi, Pathian biak i an biak mi, hi an tampi ko. Asinain an thi i an nung tthan ti a um lo. A nung tthan i a nung rih mi cu Bawi Zisuh pa khat lawng lawng hi a si. Cuca'h amah lawng hi zumh santlai ah kan ruah. Misawhsawh bang a thi i a lo ve ko mi cu zumh awk an um lo. A nung mi lawng zumh awk a um.\n5. Bawi Zisuh aa langh rih ca ah\nBawi Zisuh hi a thi bal ti cu al awk a um lo. A nung tthan ti zong al khawh lo mi a si. A nung rih ti cu aphunphun in aa hngal. Mi mang ah a lang. Mi cang ah a lang. Mi nun ah a lang. Mah cu chan tampi chung vawleicung khuaza minung zeimaw zat nih mithmuh kuttongh in hngalh a si. An sin ah a lang i an nun a thlen hna. Tehte an khaan, mi relcawklo nih. "Pathian" dang aho hmanh mahti i mi nun i a lang tthan mi an um lo. Cuca'h Zisuh cu a nung ti kan hngalh. A nung mi Pathian a si ti kan hngalh. Mah ca'h cun kan zumh i krifa kan si.--Ceu Hlun


Myitsone Project Kong He Pehtlai In Daw Aung San Su Kyi A Holh Tak Tak Cang – ZINGHMUH NEWS\nMyitsone Project Kong He Pehtlai In Daw Aung San Su Kyi A Holh Tak Tak Cang\nTulio kan kawlram Kachin ramkulh chungah Kachin mipi hna nih an buai pi bikmi thil pakhat a um i mah cu zei dang thil si loin Tuluk nih Myitsone tiva phit in electric laak a timhnak project kong hi si. Myitsone kan timi hi a thei ciami zong kan um ko lai nain a thei rih lomi hna kan um sual ah a chuah kehnak kong zong tlawmpaal tein ka vun ttial chih lai.\nKachin ramkulh chungah hin tiva te tampi an um hna i mah tiva te hna lak ah Maykha le Malikha timi tiva te pahnih an um ve hna. Mah tiva te pahnih cu an luang i an va ton hnu ah a tu kan kawlram tiva vialte lak ah a ngan bikmi Irrawaddy timi tiva pi ah a va cang. Cu ka Maykha le Malikha tiva aa tonnak hmun cu Myitsone tiah auhmi si i cu ka hmun bak ah cun Tuluk nih electric dat laak nak ding caah dam tuah an timh ve.\nTuluk nih hin a saw sawh in cun tuah a tim ve lo i Ralkap uknak chan lio ah khan kawlram ralkap cozah nih Tuluk sin a rak zuar hnu ah ram hnih hnatlaaknak he tuah a timhmi hi si. Mah cu Thein Sein cozah a hung kai tik ah kan kawlram cu democracy lei lam panh in hruai a timh caah ralkap cozah nih Tuluk sin ah an rak zuarmi Myintsone project cu peh zulhnak nawl pi ti hna lo in an phih ter hna.\nA si nain NLD party an hung kainak in caan zei mawzat a hung rauh hnu ah mah Myintsone project cu Tuluk nih pehzulh a timh tthan. Tuluk nih hin mah myintsone simaanking hi pehzulh a timh tthan lengah KIA hmanh NCA ah kah daihnak minsen thu ding in ka fial hna lai ti tiang in aa tler hro ve cang.\nHi kong he pehtlai in Kachin mipi hna nih a luan ciami kum zei mawzat lio ah an duh lonak zong voi tampi an rak langhter cang bantuk in a tu zongah an duh lo ti cu chim hau loin a fiangmi si ko. Cu raungah rampi hruainak lei ah ruahnak pe tu a simi Daw Aung San Su Kyi zong a um kho ti ve lo i kan hnu lei March ni hleikhat ni i Pyi khua ah tuahmi mipi he ton biaruahnak i bia halnak a tuahnak ah a tang lei bantuk in a leh hna.\n“Myitsone simaanking kong he peh tlai in mipi lei zong nih thuk deuh le faak deuh cun kan ruah a hau ko, hi kong hi cozah lei nih rampi sipuaizi, luhmuhzim ramkhel lei le pawngkam zohkhenhnak timi thil pali zoh bu tein hmailei ram tthatnak ding caah kan tuahmi si.”\n“Cu ruangah cozah nih ttuanvo kan neihnak i thei bu tein biachahnak kan tuah lai i mah biacahnak kan tuahmi zong cu zei ruangah dah kan tuah timi kong zong mipi sin ah fian ternak kan tuah te ko lai” tiah Daw Aung San Su Kyi chimmi cu si. Myitsone simaanking kong hi ralkap uk lio chan ah Tuluk cozah he kaphnih hnatlaaknak rak tuah cangmi a si nain Kachin mipi hna nih an duh lo caah Thein Sein cozah chan in tuni caan tiang an ngolnak hi si.\nHOME, MYANMAR March 15, 2019 March 15, 2019 by David


Hmai Arsik Fawi Tak Tak In Damter Khotu Eidin Phun (4) - Khuaruah Har News\nHmai Arsik Fawi Tak Tak In Damter Khotu Eidin Phun (4)\nNgandamnak cu minung ca lawng hmah silo in ramsa tiang in anherh cemmi thil a si. Vawleicung ah zei tluk in va rum ko hmanh law na ngandamnak a ttha lo ahcun narumnak vialte cu santlai lo an si. Mirum tampi cu ngandam duh ruang le muidawh, tivun tthat duh ruang ah phaisa tampi dih in sizung ah an ni piah lengmang tawn.\nTivun thatnak ka tihmi khi cu company nih an sermi sii-ai le cream hna nihcun chikhatte cu a thatter khawh men, hmanh sehlaw caansaupi anguh kho hlei lai lo. Mah caah cun minung kan ngandamnak ding le kan hmai arsik ummi vialte hna le kan hmaivun ttha lo mi fawi tein atthat i caansaupi tiang anguh dingmi eidin phun li hna cu a tanglei ah khin ka vun langhter hna.\nTi thiang mi\nMinung kan ngandam khawhnak ding le kan tivun aidawh khawhnak ding ahcun ti thiangmi tampi in kan din piak a hau. Tidin nak minung kan pum chung lei thurhnawn mi vialte kha a thian dih caah kan tivun tiang a tthatter.\nSaruh chumh mi hang din piak\nMinung kan ngandam adam khawhnak ding ah a biapi taktak mi cu saruh chumh mi hang din piak lengmang khi asi. Saruh chung ummi dat nih khin minung kan ngandamnak caah tampi akan bomh khawh caah zarhkhat vawikhat tal cu saruh chumhmi hang din piak ding.\nThingthei hring tampi ei piak ding\nMinung kan ngandamnak caah a biapi taktak mi cu thingthei hring mi tampi ei piak khi a si. Mah chung ahcun creen apple hna khi tampi kan ei piak khawh ahcun kan hmaivun ttha lo vialte kha zeitlik kar ah dah a tthatter ti hmanh naa theih hlan ah arak ttha dih ko lai.\nReite hang din piak\nReite hang khi minun kan ngandamnak caah a biapi taktak mi thei phun khat a si. Theithur a duhlo mi hna caahcun reite hang vun din cu thil fawi lo ngai mi a si ko nain duh ruang ah din silo in kataksa nih ahermi a si tiah kan duhlo zawng tule tuin kan din piak lengmang ding a si.\nA cunglei ah ka vun langhter mi eidin phun li hna cu na duhlo mi lo an si zawng ah rak ei hrimhrim. Na taksa nih a herh taktak mi dat tampi anpe khotu eidin an si caah duh ruang men ah silo in ahnek bak in kan i hnek ding tu khi an si.\nFimcawnnak le rum kawlnak hnu in ram le miphun ca pumpeknak lamthluan lei ah\nCovid-19 Zawtnak Nih Thihnak Ttihnung Le Thil Ttha Lo Tampi A Chuahter Lak Ah Thil Ttha A Chuahpi Mi Tampi A Rak Um Ve\nAn riandinh karlak ah rilikam ah hahdinhnak can ahmangtu Shwe Htoo le Shwe Hmone Yati hna nuva\nPi Van Bawi Hnem Aithing Hakha Siipin Nih Hmunthur Rial Nak In An Rial Piak Mi Theih Cu Lung A Fak Bak Ko\nA tlangval minung 20 hna sinin ahmuhmi Iphone pakul hna zuarin inn a cawtu nu pakhat\nMay Than Nu Thongtla Nak Kong He Pehtlai In Sihni U Aung Zay Ya Biachimmi Nih Mipi Alauter Dih Hna\nUpdate: Phakanh Suikhor Cawhnak Tlang Cim Mi Ah Mithi Ruak 95 An Lak Khawh Cang


Iran Nih US President Donald Trump Ralrinnak A PeK Mi Cu Tih A Nung Tuk E A Poi Kho Taktak – Chintanbo\nIran president Hassan Rouhani nih cun US president a tuan cuahmah mi Donald Trump cu mipi vantlang theih in ralrinnak a pek i “Saupi na nung ti lai loh ding” tiah a ti. Mah cucu Iran nih an ralbawi thih cam an hmanni ah a phuanmi a si i Trump that dingin Iran mipi cu bia a kamh hna.\nNikum January 3 , US ralkap pawl nih cun suamhmang pawl a bawm zungzal tu Iran ralbawi Soleimani cu rocket in an rak kah i a thi. A hnuah US president Donald Trump i bia a rak pek mi a si tiah theihfian nak an nei i, Trump zong nih suamhmang le tapung pawl bawm zungzal tu Iran ralbawi an thah khawh mi cu vawlei cung mipi caah raldeih nak pakhat a si ruang ah lomhnak bia a chim.\nHi bantuk ruangah Iran president thok in Iran mipi cu US le Trump cung ah an lung a awi lo tuk i, Trump nunnak lak dingin an rak au pi. Can saupi chung Iran mipi cu Trump hmanthlak le an ralbawi hmanthlak i kenpah in lamzawh nak le sandah piah nak an rak nei i an ram hruaitu pawl cu President Donald Trump that ve dingah an nor tuk hna.\nAn ralbawi thih cam an hman ni ah Iran president Rouhani nih cun “Tuanbia i ngeihchiat nak le zatlak nak thil a phanh tertu Trump cu can rau lo te hnu ah a lo tlau lai. Culawng siloin anih cu tuanbia chia hnawmbawm ah a kal lai . Cu bantuk thil a phanh ding mi kong ah cun kan i lawm tuk i, Trump a um ti lo dingmi caan cu daihnak caan le caan tha deuh a si lai,” tiah a ti. ( Newsmax )Credit : Vapual Auaw


Nancy Pelosi A Mualpho Cang Hi – The Cherry Par\nNancy Pelosi A Mualpho Cang Hi\nNancy Pelosi a mual a pho cang. “A caan nih a ratpitevko lai. Democrat president (Biden) a kai hnu lawng ah Covid-19 sii cu mipi sin ah tam deuh kan pekte hna lai a ti. CNN hmanh a cung ah an lung a tling setsai ti lo hi.\nArizona state i mi an chah bik nak Maricopa County i mee relnak seh i cazin cu audit an tuah lai. Kan hnu Ningani ah state phungsertu hna nih mee relnak Dominion i cazin pawl kha chekremh (audit) tuah ding in nawl an chuah. Cyber security thiamsang hna le mithmuh tehte hna nih mee relning aa ningcang lomi kong an chimmi an ngaih dih hnu ah hitihin nawl an chuah than nak a si.\nUS Thimnak: Mee cheukhat cu meikttu (copy) an si. Georgia state i county hna lakah a ngan bikmi Fulton County ah mee aa ningcanglomi pawl a hmuhmi kha mee relnak ah poll manager kum (20) tiang a tuan cangmi nu nih biaceihtu hna hmai ah hitihin a chim: Mee tom pakhat ka cabuai ah a hun phan i cakuatnak zung in a rami a si. Mee pawl cu an thar tuk hringhran ca ah ka lung a hring. Cakuat in a rami mee pawl cu cabawm chung i an sanhnak ah aa bilnak an um ding a si. Sihmanhsehlaw hi mee pawl cu aa bilnak zeihanh an um lo. Cun mee an pekmi minung an thimnak ah an dehmi zong 98% aa khat dih a ti. Credit: Rev. Biak Lian Vel\nHi THawngpang relchap lo cu a pam tuk US thimnak thawngpang thil sining fiang deuh in na theih khawh lai. December 1, 2020 ni ah khan US ramchung we the People convection (WTPC) pawl nih President Donald Trump sinah limited Veto Power hman dingin le ralkap nawlngeihnak tangah thimnak tuah than dingin hal an tuah hi a si. Press release an tuahmi cu Washington Times thawngzamh catlap khat bak in an chuah i phawtzamh a si. Legislation pawl, Court pawl le congress pawl hna nih constitutions an rem duh lo ahcun Vote Power hi hman hrimhrim dingin ca chung ahcun an langhter. Tukum thimnak hi buaibainak tam bik le US tuanbia ah hi bantuk vote buaibainak a ngan tukmi hi US mipi nih kan cohlan kho lo tiah an tial. Ralkap nawlngeihnak tangah thimnak thianghlim tein tuah than dingah President Trump sinah halnak an tuah hi a si.\n← Breaking News: Hakha Khuathar Ah Cycle Pakhat A Kangh Dih, Tihnung Tuk A Si\nDemocrat Pawl Nih President Trump Cu Hrem An Timh, Trump Caah A Poi Tuk Lai →


***Vakok.Lian***: Na Inn Pa Na Daw Maw?\nJohn 15:17 “pakhat le pakhat i daw u”\nLuka 10:25-37 ah Phungbia cawnpiaktu pa nih ka innpa cu hodah si? tiah ahal tik ah, Jesuh nih thideng in an velhmipa bianabia kong a chim. Cutikah kan innpa hi a thideng mi, bomh a herh mi, a zaw mi, a kal kho lo mi longlong ah kan ruah sual lai.\nDec. 23-25, 2010 ah Philippine Myanmar Christian Fellowship hruai nakin minung 80 hrawng Subic beach ti mi ah kan kal hna, cun, Dec. 29-Jan. 1, 2011 ah Philippine Chin Christian Fellowship hruai nakin minung 56 cu Hundred Islands ah kan kal hna. Hibantuk mibupi in khualtlawn, tlun, kal ah hin mi thinlung hi theih khun deuh asi. Mah ca long i ruat nak thinlung a ngei mi cu a lang khun. Bus chungah mino te nih upa caah chiahpiak mi a hmai lei ţhutnak i cuh tbt.., ihnak ţha hmunhma i cuh tbt.., ti kholh nak i cuh tbt.., zuunput i cuh tbt.., hruaitu pawl kha bomh um lo in, san an tlai lo tiah thangchiat rih,,, cun, hibantuk ah hin ruahlopiin ţhutnak ţhial awk, thil ţhial awk, thil ţhawnh awk tibantuk a um thiam ngai, cu tikah fial khawh lo, auh khawh lo hlei ah a tuah tu pawl caah hnahnawh le thilrit in a um mi hna an um rih hoi. Ka hoi pakhat cu “hi ka khan ah hin naa tlum ti lo” tiah an rak ţhawl i a lung fah ning cu, kir ţthan hmanh ka duh, a ka ti. Minung cu kan um kal nak poh ah innpa kan ngai. Cucaah hibantuk ah cun damiah taih mi pa theng long kha na innpa si ti lo. Hi bantuk ah hin na innpa cu ho dah si? Na innpa na daw maw, a zawn na ruat maw?\nHi bantuk ah hin khatlei in Pathian min ka thangţhat ngaingai mi cu: mi ţhutnak an ngah dih hnu ah bus chung ah a lut mi, mi ih nak an ngah dih hnu ah a lon nak poh ah ka it te ko lai a ti mi, mi i kholh dih hmasa ko hna seh ati mi, hruaitu hna an chambau nak a um sual si cun khuh piak awkah a herh mi poh a bom tu an rak um len ve. Cubantuk thinlung cu mah zawn long aa ruat lo mi, ka hoi pa caah, ka innpa caah tiah khua a ruat mi an si i Jesuh nih a kan cawnpiak mi thinlung put a ngei mi cu an si.\nNang zong mibupi in khual na tlawng bal ko lai. A bik in khrihfami cu gospel team tbt., khrihfabu in cawlcanghnak tete kan ngei ton hna. Nang teh a cung lei group ah maw naa tel a tang lei group ah dah? Zankhat hnih te siarem lo in ih zong ah poi lo, ti mi maw kan i thim deuh lai, asiloah, kan chan chung mi nih “amah ca long aa ruat” tiah an kan ceih ding dah? Mah tein i check cio uh sih. Khrihfa kan i ti, Khrih zul tu kan i ti, a sinan, hibantuk ah mah siaremnak long kan ruat, hmunhma kan i cuh, kan thil hna a tlau ahcun - mahzawn long i ruatnak (self-centeredness) keimah ti mi Satan thinlung put kan ngei cang i, Jesuh cawnpiak mi innpa dawtnak thinlung put kha zei a rel ti lo. John 15:13 ah “Mi nih a hawile caah dawtnak ngan bik a ngeih khawhmi cu an ca i a nunnak pek hi a si” ati. A cunglei kan langhter mi hna hi kan zoh ah cun nunnak pek cu chim lo, zankhat zanhnih ih nak ruang hmanh ah kan buai cang!\nHmailei ah nun a kan chimhtu siseh law, Khrih nih a kan cawnpiakmi nunzia dawh, innpa dawt, mi zawn ruahnak thinlung kan ngeih khawhnak hnga Pathian nih thluachuah in pe ko hna seh\nPosted by L.VanBlian_blogpost.com at 8:26 PM


Min Dat CDF Nih Cun, Ralkap He An Ni Do Nak Ah, An Ngawl Chung Nak Konglam Fiang Tein A Vun Langh Ter Cang. – Chintanbo\nMay 19, 2021 admin THEIHTLEI 0\nCDF Mindat i ngawl ngei tu bik le ralhrang konglam ah thongpang fiang tein an vun thanh cang.Kan nih chin miphun cu, mah tein a um peng mi kan si i, kan thil tuah mi ah hin palh nak pakhat hmanh kan ngei lo.mi hi a hramhram in kan ti hma sa bal hna lo i, an kan tih hnu long ah kan a let tawn mi kan si.A tu zawngah hin dai tein um kan ni zuam.sihmanhsehlaw kan hmai ka i a vun langh tik ah cun tuah lo awk a tthat lo caah kan tuah mi si ko tiin an chim.\nRalhrang le CDF-Mindat kahdoh nak hi April 24-27 acun ralhrang lei 30 leng an thi. Asinain CDF lei pakhat hmanh an thilo inung pakhat belte hliamhma cu atuar cu zong cu fak tuk in atuar lo. Avoi hnihnak kah dohnak hi May thla 12-14 tiang asi kanmah lei ah minung 7 hrawng kan thi ii an mah ralkap lei hi a tlawmbik minung 30 in 40 poah cu an thi lai. Cu lawng sirih loin an meithal le thilri hna le an mawtaw vialte kan khangh piak dih hna tiah achim.\nZei ruangah dah ralhrang kah dohnak a ngol timi biahal nak cu kawl media pakhat nih avun hal ii a tanglei bantuk in lehnak a vun tuah. Achimmi cu kan mah mipi hna kha hmaikal ah an ser hna cu tikah kan kah hna asi ahcun kan mah mipi chung lila an thi lai. Dawr le mipi vialte harnak fak kan pek hna lai.\nMay 16 chung lanwg hmanh ah bawdah pawl le adang hmun pawl kha khuachung ah hmun 60 hrawng an kah cang. Mah bantuk in kan mipi cu kan kah piak hna hlah uh kan hrial piak ko h kan ti hna. Kan mah CDF lei nih kan kah ve hna asi ahcun kan mipi caah fahnak le temhnak faktuk pek ding asi caah kanmah lei nih kan hrial chung hna hi asi. Hnu kan chit tak chung hi asi tiah achim.\nZei can tiang dah kahdoh nak hi nan tuah lai tiah ahal mi ah cun CDF-Mindat upa akhat nih kan nih cu mipi ralkham piak tu kan si bangin mipi ttha tein luatnak kan hmuh hlan chung asi kolai. Ralhrang kan tei hna hlan lo chung poah cu kan doh ko hna lai.\nAtu zong hi kan thazaang azawr hleilo ii hriamnam zong tling tein kan ngei ko, ttihnak zong kan ngei hlei lo. Kan pupa chan in kan ram asimi Chin ram zong kan kut chungah kan lak tthan lai. Cu caah ralhrang vialte kan tthawl dih hna lai. Hi thawngpaang hi kawl Media ah zumhtlak asimi nih CDF-Mindat upa chungah biachim nak nawl angeimi bia halnak chungin a tawinak in vun lehmi asi.


Arthluak bantuk a neimi Laimi lak zongah kan um ve, cu bantuk mi cu Bible nih sal ttha lo, sal santlai lo a ti hna – Hakha Cherry\nKum 1990 lio hrawng ah Thantlang High School No.2 i taangruk ka rak kai lio ahhin kan hawipa pakhat nih a rak chim tawnmi cu “na thluak cu arthluak bak asi ko” tihi si. Kan hawipa cu a muisam cu tlawmpal te ka suai khawh nan a min cu ka philh cang. Kan hawi le lakah biachimdan a thiam lem lomi, ruahnak tlawm deuhmi, santlai lo deuhmi le a fim lo deuh i a hmuhmi hna kha na thluak cu arthluak bak asi ko a ti tawn hna.\nHihin kan vawlei zongah minung a si ko nan arthluak bantuk a neimi minung tampi hmuh khawh an si. Arthluak bantuk a neimi minung cu khua le ram, miphun ca le Khrihfa bu ca zongah santlaihnak le tthathnemnak an nei lai lo i ruahnak thar zong an chuahpi kho lai lo. Zeithil poh cang hmanh sehlaw a ttha lei bantuk lawng tein an hmuh lai i an chim lai. Thilchia le thilttha lo thleidan dan zong an thiam lai lo. An thluak hrim nih a phan lai lo mah tuah cu. Mi nih ca an ttialmi le cauk, thil an tuahmi le thil a cangmi le bia an chimmi pawl cung zongah zeizawn hi dah a ttha i zeizawn hi dah a ttha lo i zei bantuk ruahnak ttha dah kan chuahpi lai i kan tuah lai timi zong an ruat kho lai lo.\nAruang cu an fim lo ruang le arthluak bantuk an i neih caah a si ko. Mi mithmuhnak ah mittha ngai an lo lai nan mittha an lawhnak zongcu san an tlaih ruangah, le an fim lo ruang ah le arthluak bantuk an i neih ruangah a si ko lai. Cu bantuk minung cu Khrihfa ttha zong an si kho fawn lai lo. Bible nih sal ttha lo, sal santlai lo a timi phun an si. Thil ttha lo, thil dik lo, sualnak ti bantuk zong an soisel ngam lai lo i an do ngam fawn lai lo. Zeipoh khi a ttha lei bantuk lawng tein an cohlan lai i an hmuh lai, an chim lai. Kan Bible kan zoh tik ah Bawi Zisuh le Profet vialte nih cun sualnak, thil ttha lo, thil dik lo, zatlang nun din lonak le cawnpiaknak hman lo vialte hehchet tiah an dohngam, an soisel ngam i an nunnak tiang an pek ngam. Dai tein an um lo i arthluak bantuk a neimi bantuk in a ttha lei lawng tein an hmu dih lo.\nMi zeipoh nih uarmi, duhmi le pommi cu thil dik lo, thil hman lo le sualnak a hmu kho i mah cu hlohnak/hrawhnak dingah ralttha ngai in a chim ngamtu, a ttial ngamtu, a soisel ngamtu an si ko. Mah an i zuamnak vialte in cun ruahnak thar le ttha zong an chuahpi lai i mi zapi caah tthatnak le hlawknak a chuahpi ding lawng an i zuam lai/an kawl lai/an tuaktan lai.\nCu bantuk cu mifim le miza, nu salttha le pasal ttha lawng nih an tuah ko lai. Arthluak bantuk a neimi minung nih cun ka fim ngai rua tiphun in le mittha ngai ka si rua tiphun in zeithil poh a cangmi cungah a tthalei bantuk lawng tein a chimter lai. Mahcu san a tlaih lo ca le a ruahnak le a thluak nih a phak lo ca le arthluak bantuk a neih caah a si ko. Atutan thil kan tonmi kong zongah arthluak bantuk a neimi minung hmuh khawh an si ko.\nArthluak bantuk a neimi minung cu Pathian zongnih hman awk ah a duh hna lo. An ralchia lai, ruahnak thar an chuahpi kho lai lo, sualnak le din lonak zong an do ngam lai lo i zeipoh hi a ttha lei bantuk lawng tein an chim ko lai/an kalpi ko lai. Zatlang nun i din lonak sersiam le remh zong an i zuam lai lo. Pathian nih a duhmi minung phun cu din lonak le sualnak a do ngamtu, a ttial ngamtu, a chim ngamtu Bawi Zisuh le prophet vialte, le mifim pasal ttha le nusal ttha phun hi an si ko. Arthluak bantuk a neimi Laimi cheukhat kan um ve. Na arthluak bantuk hlonh na duh ahcun Bible nih a ti bang Pathian sinah fimnak le hngalh khawhnak hal ko. An pek hrimhrim tiah ka chim ngam.Credit– Van Tum


A Pasal Nih A Nupi Cu A Thah I Ram tang A Phum – Chin 11 News\nA Pasal Nih A Nupi Cu A Thah I Ram tang A Phum\nThailand ram ih um mi kawlram mi Joy kum 25 cu a pasal he an i sik ruangah a pasal nih Joy cu a hngawng a rek i a thah.\nA Pasal nih joy ruak cu thuh a timh i sala-eih chung ah a khumh hnu ah, ram tangah vawlei khur a chai i cu ka a hcun a phum. Ni 5 a liam hnu ah cun Joy nu nih a fanu a tlau nak kong cu police sin ah a chim i Joy cu kawl hram an thok.\nCCTV ah tha tein an zoh fel hnu ah Joy a tlau ni ah an nupa in Motorcycle an cit lio cu an hmuh hna ruangah a pasal cu lung hrinh nak an nei i bia fiang an hal hnu ah a pasal nih cun Joy a thah nak cu a mah tein a phuang.\nJoy te nupa hi Company pakhat ah rian tuan tti mi an si i daan in a nei mi zong an si rih lo nain inn khat ah an um tti. Joy nu nih cun an nupa in an lungput tha lo tuk ruangah bia i al nak zawng an nei leng mang i a tu le atu an i then nak kong zawng police sin ah an chim pah leng mang.


Thantlang ah Cycle an i pah an i khawnning a faak taktak – Chin World News Evening\nDecember 12, 2020 December 12, 2020 Salai Van Chin News\nThantlang thawngpang-A poi tuk hringhran. Atulio thawngpang von theih cu thawngpang chia lawngte theih awk a um. Naite ah Hakha le Thantlang ah Cycle i pah sualnak thawng kan theih. Tutan zongah Cycle i pahnak thawng a hung um ṭhan.\nThawngpang kan theihning ah Cycle a mawngtu tlangvaal no pakhat hi zu a ri ngaingai ti a si. Apoi taktak. Zu rit bu cycle mawngh cu nunnak tawinak a si tiah an rak ti lengmang tawn. Tutan i cycle a pahmi hna i tlangvaal no pakhat le palik le a nupi tiin eksident a tongmi cu an si hna. Sizung ah an kalpi ding in an ti an hna nain an duh lo caah Palik an hngah lio hna a si tiah kan theih.\nHi kong he pehtlai in Chin Broadcasting Network nih hitihin a taar,“Thantlang Sianginn sang Thlanmual lampial zawn ah Tlangval no pakhat le Police pa le a nupi tiin cycle pahnak a cang.\n“An mittlang a tlek veve i an hma zong a fak ngai. Tlangval no hi a cycle mei a um lo i Zu zong a ri ngaingai. Siizung ah thit ding kan ti hna nain an duh lo i Police pawl tu an aoh hna caah an hngah lio hna a si,”tiah a taar. Chirhchan:Chin Broadcasting Network\nThawngpang dang rak rel chih:FDA Nih Covid-19 Khamhnak Sii An Cohlan Cang. FDA timi Food and Drug Administration’s Vaccine Advisory Panel nih Pfizer nih an serchuah mi, Coronavirus ikhamhnak sii vaccine cu tuchun ah emergency caah hman ding in an cohlan cang.\nFDA Advisory Panel ah hin infectious disease doctors le scientific experts pawl an itel. Mah hna nih hman dingah vote an thlak i an fehter mi a si. Mah Covid-19 khamhnak sii cu kum 16 in a cunglei pawl caah hman hmasa a si rih lai. Virus zawtnak hi 95% tiang a khamh khotu a si an ti.\nFDA lei tuanvo ngeitu hna nih an chimnak ah sumilam 24 chungah 6.4 million khamhnak sii cu kan kuat dih lai tiah an chim. Cucaah thazing ahcun US ram pumpi ti awk in an kuat dih cang lai. Mah khamhnak si hi voi hnih ichunh a herhmi a si. Voikhatnak an i chunh hnu zarh thumnak ah avoi hnihnak chunh a si lai. Ngamdamnak lei riantuan mi hna le tar kum upa pawl le tar zohkhenhnak ah a ummi pawl an chunh hmasa hna lai. US citizen a simi paoh cu a lak in chunh a si lai ti a si. Source: Salai Lairamthang\nBiaceih Zung nih Lai Nunphung A Dirpi Maw?


Thiland Mirumpa Nih A Darling Nu A Thah Hnuah A Cungah Ah A Tuahmi Thil Cu Tuksum Taktak – Chin World News Evening\nJanuary 23, 2020 January 23, 2020 Salai Van Thawngpang\nThailand mirum Apichai Ongwisit kum 40 pa nih a nungak nu cu a thah i a sa cu a zuatmi nga a pek hna tiah theih a si. Thailand mirum a simi Thai Ted Bundy tiin an auhmi pa nih cun an ngakan a ngeih i Carnivorous Fish timi a zuat hna. Nungak Warinthon Chaiyachet kum 22 nute hi an i duh i an karlak ah buainak le i theihthiam lonak an ngeih ttheu ruangah palik zung tiang an phan tawn.\nWarinthon Chaiyachet cu a konglam theih awk um loin a tlau tikah palik le khuami hna nih saupi an kawl hnuah an a darling pa an lunghrinh i darling Apichai Ongwisit inn cu an thrawk. Cun a nga zuatnak ngakaan ah lut in an kawl tikah minung ruhro 298 an char. Warinthorn i taksa (sa) zong plastic bag in funmi an hmuh i cu sa ahcun tattoo a suaimi an hmuh.\nMinung ruhro an charmi cu Siriraj Hospital ah zohfelnak ngeih dingin an kuat. Apichai hi minung tampi arak that cangmi siseh law an zumh. An khuami tluami tam deuh zong amah ruangah a si lai ti zumhnak an ngei i an lunghrinh. A pa zong hi Multi-millionaire mirum milian minthang taktak a si i 1983 kum ah ngakchia kum 15 minung a thah ruangah palik nih an tlaih. The Sun


Kum 14 ka rak si lio ah Thailand ngakchia thong ah ka naule he a kum kum in kan rak tla. – Hakha Cherry\nKum 14 ka rak si lio ah Thailand ngakchia thong ah ka naule he a kum kum in kan rak tla.\nNun harnak phunphun ruang ah; Na lung a dong maw? Ruahchannak ngei loin na um maw? Thi ning ti khi na duh maw? Na hmailei na zoh ah a ceumi hmu loin a muimi lawngte a si maw? I thah hi ka hrang ah a ṭha bikmi biakhiahnak a si ko ti khi na ruat maw? Cucu kei zong ka rak ton balmi le ka rak ruah balmi a si.\nKum 14 ka rak si lio ah Thailand ngakchia thong ah ka naule he a kum kum in kan rak tla. Zeitik hmanh ah nan chuak kho ti lai lo tiah an rak kan ti. Malay lei le lanh khawh lo, Laitlang le kir khawh lo. A karlak ah kan rak i taap. Zeihmanh kan tuah khawhmi a um fawn lo. Atu hi khoika khua le hmunhma ah dah kan um ti hmanh kan rak hngal lo. Cu i thih hlan lo ngakchia thonginn i um ding ka rak ruah ah lung a rak dong. Ruahchannak a rak pit i ka lungthin tha a rak dih cikcek. Ka hmailei caan ka zoh ah ruahchannak mei hmete hmanh a ceu lo. A mui dih hirhiar. Thihnak lawng hi ka ca ah a phi ṭha bikin ka rak hmuh. «Zeitin kaa thah lai?» Cucu chunchun zaanzaan in ka rak ruahmi a si. Cutin khua ka rak ruah lio ah biahalnak dang a rami pakhat cu «I that ning law hodah ka naule a zohkhenh hna lai?» ti hi a rak si. Cu te nih cun a rak ka khamh.\nPathian nih cozah rian ṭuantu hna hmang in June 10. 2010 ah Norway a kan phanhter. Holh ka cawng. Sianginn ka kai. Laam hna ka cawng. A phunphun ka duhmi ka tuah. Sianghleirun ka kai. Cutin ruahchannak a rak baumi ka NUN-HRAI kha ruahchannak ṭha ṭha in a khahter i, a rak mui dihmi ka hmailei lam hna cu a ceuter hna.\nA caan ahcun a tu lio i kan tonmi thil ruang ah nunnak i lak duhnak thinlung hna hi kan ngei tawn. Nun nakin thih hi a ṭha deuh in kan hmuh tawn. Kan mawh hrimhrim lo. Lung dongh timi le ruahchannak ngeih ti lo timi hi a fak tuk ngamsammi le a rit tuk ngamsammi a si. Asinain kan philh lo awk cu caan a hun kal cun zeipaoh hi an tluang ṭhan zungzal ko. «A si kho ti lai lo.» tiah kan ruahmi hna khi kanmah ruahnak sawhsawh men lawng an si. A si kho thai taktak lai lo tinak a si lo. A cheukhat cu caan tlawmpal ah an ṭha ṭhan i a cheukhat cu caan zeimaw hngah an hau. Asinain a donghnak ahcun an tluang dih ṭhan zungzal ko. Cucaah a tu lio na ruahchannak hrai kha a lawn zongah a lawn bu tein i put ko. Ni nikhat ahcun ruahchannak ṭha ṭha in a khat te ko lai.Credit-Roro Fambawl\nFalam ah COVID-19 zawtnak in minung pakhat a thi than, atulio Falam ah zawtnak ngei minung 74 thlopbul lio an si\nMalaysia ahcun nungak tlangval ai duh mi i daw cikcek uh


Min Aung Hlaing A Lung Rawh Nak Tak Tak Le A Ngaihchih Nak Tak Tak Cu? – Chintanbo\nMin Aung Hlaing A Lung Rawh Nak Tak Tak Le A Ngaihchih Nak Tak Tak Cu?\nMarch 12, 2021 admin THEIHTLEI 0\nGen- Min Aung Hlaing A lung dawngtuk cang ti le a ngaichih tuk cang tiin vawi tamtuk ca kan ttial cang ko nain,a taktak si hnga maw ti cu ho hmanh nih chimh khawh asi rih lo. Cun a si mi zawng cu a rak um pah lengcang kho men. Official website le Mainstream media hna nih cun, hi ti hin an chim ve cang.\nMin Aung Hlaing hi,zeipoh ah ralrin te le a biak mi pathian sinah zeipoh a hal dih hnu ah le, cu a pathian nih tuah ding, tuah loding a ti mipoh poh cu atuah i, atuah lo mi asi tiah an chim mi cu asi.A tu-ah hin amah umnak inn ah kawl nih an biak mi,phungki pakhat a chiah zungzal i, cu phungki pa nih cun, ruahnak tamtuk a pek lengmang tawn tiah theih asi.\nZei thil poh a tuah hlan ah cu phungki pa cu a hal hma sa tawn i, phungki pa nih cun tuah ding ati mi cu a tuah i, tuah lo ding a ti mi cu a tuah bal lo tiah an chim.Hi thil hi asikho taktak mi asi i, mah le biak mi pathian cu,ho poh nih kan zumh dih cio mi sitikah mawhchiat tuk ding zawng a um lem lo tiah ka ruah.\nA sinain Min Aung Hlaing nih a tuah mi poh hi ka duh i ka zumh tinak cu asilo. mahbelte minung nih kan biak mi Pathian hi a nung mi pathian si maw? silo dah ti hi kan theih a herh tuk mi asi. A tu-ah Uicopa Min Aung Hlaing tibantuk le khuachiapa Min Aung Hlaing tibantuk in kan auh lengmang tik zawngah hin, Khuachia bia mi pathian asi caah,cu khuachia pathian ( Phungki)pa ruahnak le nawl peknak in kankal caah zawngah sikho men mi si.\nA tu lio ah ,Min Aung Hlaing Chungkhar hna cu,an buaituk ko cang tiah theih asi fawn. amah Min Aung Hlaing nakin a nupi hrimhrim cu a buaituk cang i, Zawtnak a ngei mi a lotuk cang ti si.a lung rawh tuk caah maw si hnga,bia achim cia mi le a chim hnga ding mi vialte tiang in a philh cang ti si. zan i hngilh khawh lo le rawl ei ka thaw lo cu chim hau lo i, a tu nai i an fa le Company an khar piak hnuhna khan cun chawnh khawh zawng si ti lo tiah an chim mi cu asi. Hi thil hi a hman mi le a dik mi si dawh ngaingai cu asi nain official taktak in hau hmanh nih an langhter ngam lo mi thil a si caah hman dawh ngaingai si ko tiah mainstream media hna nih cun an chim.


NUG cozah Nih PDF Vialte Le Khuachung Um Mi Hriamtlai Kho Dihlak Sinah Meithal Kan Pek Dih Hna Lai Tiah An Chim - Chin Eleven News\nNUG cozah Nih PDF Vialte Le Khuachung Um Mi Hriamtlai Kho Dihlak Sinah Meithal Kan Pek Dih Hna Lai Tiah An Chim\nNational Unity Goverment (NUG) nih ralthuam caknak in kan i timtuah cuahmah tiah an chim. Khuachung ah PDF vialte le ramtangah training a kai mi pohpoh cu ralthuamtlig kan pek dih hna lai tiah an thanh. (NUG) cizah Defense Minister U Ye Mon nih cun fianhlang tein thanhnak a tuah.\nKhuachung um mi le hmundang um mi PDF sinah theihternak kan nei dih cang tiah a chim. PDF lawng sinah hriamnam pek loin a sawhsawh khuachung um mi PDF zawng hriamnam kan pek dih hna lai tiah kan i theihter dih cang tiah an chim. Hmunkip in kan i bawm cio hna lai tiah NUG Defense nih RFA sinah a chim.\nNUG cozah nih cun PDF ralthuam a tlaimi poh felfai tein theihternak an tuah . Nichuahlei PDF le nitlaklei PDF felfai taktak in Headquater hmun 5 an neihnak kong le Training an dih cang nak kong vialte RFA sinah a chim. NUG cozah nihcun tlangcung hriamtlai he lungrual taktak in hmunkhat ah dohnak D-Day kan nei lai.Min Aung Hlaing le a ralkap pawl kan doh hna lai tiah a chim.\nRelchap: AIPA Assembly Ah Ralhrangbu An Kai Termi Cungah ASEAN An Lungtling Lo August 22 in 25 tiang Brunai ram ah tuah ding mi a voi 42 nak ASEAN Inter-Perliamentary Assembly (AIPA) tonpumhnak ah ralhrangbu cu observer in kai nak nawl an pek hna i, CRPH an i tel ve lo nak cungah CRPH an lung a tling lo.\nAIPA hi ASEAN Parliament ah a sang bik mi parliament phu pakhat a si i, AIPA rotation chairman Brunai Judiciary council chairman H.E. Pehin Dato Abdul Rahman Taib nih Kawlram aiawh ding min cazin theihternak cu parlianmentary culture phung ningin thawng an kan thanh lo tiah a ti.\nCRPH nih hi tonpumhnak kai dingin CRPH chairman U Aung Kyi Nyunt, Daw Myat Thidar Tun le U Sithu Maung hna cu kai dingin min an pek mi a si. Atu bantukin CRPH sin ah thawngthanhnak an tuah lo mi kongah AIPA chairman thiltuah ning le ASEAN parliament cu democracy phungning he a kalh mi, mipi aiawh nak a um lo mi kalphung pakhat a si.\nCu hleiah AIPA chairman nih mipi thim a si lo mi le, mipi ai a awh lo mi ralhrangbu palai observer ah an pom mi cu democracy phung zah lo nak le ralchiatnak nak a si. Tuah sual, palh mi a um a si ahcun rianrang in silhnalh ding le Kawlram mipi aiawh tu hna sawm an timh a si ahcun meeting kai dingin timhcia kan si tiah CRPH nih a ti.Ref; KTM\nMandalay Le Yangon Khuapi In Kahnak Kan Domh Lai Tiah PDF Nih An Chim\nRalhrang Palek Sakhaan KIA Nih An Khangh


Thantlang peng:Nule pa nih CNLD caan asi cang’Chin mi caah party kan thim ko lai an ti cang. – Onlinenungak\nThantlang peng:Nule pa nih CNLD caan asi cang’Chin mi caah party kan thim ko lai an ti cang.\n1. A ra lai mi November 8 thimnak ah Hakha peng le Thantlang peng nulepa siseh, Peng dang ummi Chin miphun nulepa hna nih CNLD caan a si cang, Chin miphun nih cun Chin Party kan thim ko lai tiah thawng kan theih ca ah nan dihlak cung ah lunglawmhnak tampi kan ngei. Pathian thawng le nanmah thawng in teinak kan hmuh ding hi a si.\n2. Tutan thimnak ahcun Chin Party CNLD lawng si lo in tlangcung mi ahcun anmah tlangcung mi Party cio nih an ram ah teinak an hmuh lai i Kawl rawn ahcun NLD nih teinak a hmuh ve ko lai. Zei ca tiah kan ti a si ahcun;\n(a) Tlang cung mi ramkheel lei fimthiam hna le Kawl mi ramkhel fimthiam hna nih Tlangcung mi nih cun Tlangcung Party ah thimnak pe cio ding ah faakpi in forhfialnak le aupi nak an tuah.\n(b) Ram pi huap remhdainak minsen a thu mi tlangcung mi hriamtlai hrimhrim nih mah le miphun Party cio an dirpi. Myanmar ram Federal ram in ser thannak ca ah tlangcung Party nih miphun aiawh in an i tel ve lawng ah kan thazaang a thawng lai an ti. KNU nih cun cathanh tiang in a chuah cang.\n(c) Ramchung ramleeng a um mi dihlak ti awk in mah le miphun Party cio an rak dirpi.\nCucaah kan dihlak in Chin ahcun Chin Party CNLD thim hna usih. Kachin ah Kachin thim ve hna sehlaw, Shan ah Shan Party le Rakhine ah Rakhine Party thim ve hna seh. Kawl ah NLD nih tei sehlaw.. mah le miphun cio aiawh in Parliament ah, Remdaih sernak 21st Century Panglong Conference ah kan saduhthah kan i ruahti lai. Khua kan khaangti lawng ah a dammi ramkomh Kawlram cu kan ser khawh lai.


Kaya Biakinn SAC Ralhrang nih an Kah, Minung 4 an Nunnak a Liam – Hakha Cherry\nNihin zinglei sml. 1:00 hrawng ah Kaya ramkulh, Lwaikaw peng, Kayanthayar khua i Roman Catholic biakinn cu SAC ralhrang nih bomb in an kah caah a chung ah aa thupmi nu 3 le pa pakhat an nunnak a liam.\nMay 23 zaanlei thawk in SAC ralhrang nih Lwaikaw khua cu raldohnak Tank le motor tampi in an kal hnawh i, khuachung ah meithal kah thlorh in an kah len.\nMay 23, Kaya ramkulh chung kahdohnak ah SAC ralhrang 40 hrawng an thih hnu ah atu bantuk in SAC ralhrang nih thazaang tampi in an rak fuh hna hi a si.The Chin Journal\nMay 24, Yangon Photo-CJ\nThantlang SAC Ralbawi nih Voi 2 na Kan Kah Cang tiah TBC Mino Sin ah Chim .Nihin (May 23) Zarhpi zing pumh dih ah Thantlang Baptist Church (TBC) mino le SAC lei biaruahnak an ngei i, voi 2 bak na kan kah cang tiah SAC ralbawi nih a chim.\nNihin tonnak ah aa telmi pastor pakhat nih, “Pumh pah biaruah kan in duh hna a kan ti. Asinain, pumh lio ah cun a si kho lo kan ti i, pumh dih tu ah mino Choir Bu he biaruahnak kan ngei hna,” tiah The Chin Journal ah a chim.\nAluancia May 5 ah khan Thantlang-Hakha karlak ah SAC ralhrang pawl kah an rak tong. May 6 ah Thantlang ralkap nih Thantlang upate tonnak an ngeih hna i Thantlang mino pawl kan cawnpiak hna u tiah an rak chimh hna.\nCDF-Hakha nih “Kanmah nih Thantlang-Hakha karlak ah SAC ralhrang kan kah hna,” tiah cathanh an rak chuah.\nNizan (May 22) zaan zong ah Thantlang ah bomb puah thawng le meithal kah thawng pawl a thang len. Asinain, nizaan bomb puah thawng le meithal puah thawng kong ah ahohmanh nih kanmah tuahmi a si, tiah an chim rih lo.\nMay 6 tonnak lio ah Thantlang upate nih, “CDM a tuahmi pawl tlaih loin um le nan tlaihmi minung pawl vuak len loin nan um ah a ttha lai. Aruang cu Laimi cu meithal tampi a ngeimi kan si i, sa zong a kap lengmangmi kan si. Meithal konglam a theimi kan si. Cucaah, nanmah lei nan daih lo ahcun Mindat ah a chuakmi thil bantuk hika zong ah a cang lai lo ti khawh a si lo,” tiah Thantlang SAC cu an rak chimh hna.


LUNGRETHEI TAKTAK IN HAKHA NLD AN UM CANG LAI HIH – The Chinlung Post\nLUNGRETHEI TAKTAK IN HAKHA NLD AN UM CANG LAI HIH\nHakha NLD caah cun zan i hngilh khawh ding asi ti lai lo.Thinphan lungreitheihnak in an that cang lai. Pine me hmun 1 le 2 ah 2015 lio aa zuam (cuh) cangmi minung bak an i tong than lai.Nikum ah NLD nih an rak tei hna naain kum (5) chung an thil tuahmi hngalh dih ascang, Hakha mipi an lung an fah termi hna an tlawm ti lo.\nCu caah pu Sui Thio le pu Siang Mang ah pu Siang Mang nih atei cang lai, pu Zo Bawi le pu Van Chan Ceu ah Van Chan Ceu nih atei cang lai. Amyotha hlutdaw lei zong CNLD in Surkhua (Senthangpeng)an itel .NLD nih Senthang peng an lung an fahtermi hna kha Senthang nih an philh kho rih lai lo.Cucaah Hakha peng NLD caahcun mangchia manh pengnak afawi tei.Jame Lian\nThawngpang dang:Coronavirus Kaakuaisi nih hin Vanram kainak a donh tiah Kanye West nih a chim. Vawlei cung minthang Kanye West nih a chimmi bia cu khuaruahhar ngaingai asi ko. Coronavirus Vaccine hi sahrang number asi tiah a chim. Kanye West nih aliamcia zongah khan Coronavirus konglam a rak chim cang.February thla hramthok hrawngah khan zawtnak nih Kanye West hi a rak tlak ve cang.\nAsinain zawtnak kongah a ruahnak a chimmi hi thlennawn atim hlei lo. Hi zawtnak in luatnak dingah rianttuan aa timmi hna cu sahrang le a chinchiahnak asi tiah a chim. Hi konghe pehtlaiin Forbes sin ah Kanye West nih achimmi atanglei bangin a si.Kan fale hna zong voitampi vaccine kan chunh tawn hna. Hi ruangah hin cawlcang kholo le zeng in kan tuah hna. Coronavirus zawtnak vaccine hmangin damter kan timhmi hna hi kei cu ka thinphang taktak.\nAruang cu hi vaccine hi sahrang chinchiahnak a si tiah Kanye West nih a chim.Vawlei cung rapper Minthang Kanye West cu kum 42 a si i, vawlei cung minthang le ttawkttha timi Kim Kardashian fapa a si. Fa zong pali a ngei cangmi asi. Amah hi minthang taktak a si pin ah kan hnu zarh tuthla ni 4 ah thanhnak atuah hnu hrimhrim ahcun a min hi vawlei cungah thawngpang linsa ngaimi ah a cang.\nJuly ni 4 ah arak chimmi cu tukum US thimnak ah hin President ka cuh ve lai tiah thanhnak a tuah. Hi bia a chimmi hnu ah mirum taktak asimi Tesla company angeitu Elon Musk nih thanhnak avun tuah colh ve. Atimi cu Kanye West president aa cuh ahcun ka dirkamh colh lai tiah a chim ve.Tutan ah Kanye West nih coronavirus zawtnak konghe pehtlaiin a chimmi hi minung tampi zong an ruahnak aa dang cio hna. Coronavirus vaccine hi Sahrang chinchiahnak cu asi kho lo atimi zong an um. Culawng siloin hi coronavirus nih hin vanram kainak cu a dongh lai atimi zong an um ve thiamthiam. Nang zeitindah na ruah?\nVAWLEI MINTHANG KANYE WEST NIH TTIHNUNG TAKTAK APHUAN


Breaking News: Halkha um Miphundang pawl nih CNLD an vote lai maw? Miphun Party dir hi a herh/palh maw? – Lai Lungrawn Post\nOctober 17, 2020 October 17, 2020 admin Chin News\nHalkha um Miphundang pawl nih CNLD an vote lai maw? Miphun Party dir hi a herh/palh maw? Halkha khuachung ahhin milu 30,000 (thongsawmthum) kuakap an um. Cu ahcun thongnga (5,000) hrawng hi miphundang(atam-u Kawl) an si lai tiah ruahdomh a si—cozah riantuan, ralkap le company riantuan an tam.\nAn palh hrimhrim lo. Zeitindah an miphun a si lomi party cu an vote duh khe lai. Asi kun ah Chin mipi nih teh Chin party cu vote an pe kun lai maw? An pek kun lo ahcun (pek a herh lo kan ti ahcun) Chin party cu kan hrawh lawlaw kun ne lai maw?\nPu Lian Uk nihcun “CNF le CNLD hi um hlah sehlaw miphundang hmai hmanh zeitindah kan khah lai” ati ko khah. Kan Bawipa Jesuh nih hi vawlei ah riantuan hram a thawkka ah “Sifakmi hna sin i thawngtha chim awk ah… saltangmi hna sin i luatnak thanh awk ah le hremmi hna luatter dingah a ka thlah” ti hi a chim hmasa bikmi thawngtha a si (Luka 4:18).\nA ngaingai ahcun miphun le biaknak ah thleidannak fak bik a tuartu, hrapcheu tiang dolh cangmi le a sifak bikmi Chin miphun kan himnak ding, luatnak ding le damnak tling kan hmuh khawh nakding hi Bawipa Jesuh hi vawlei a rak rat hnawhchan pakhat a si. Cucaah miphun ah fek tein dir hi ilaklawh hrimhrim hlah usih.\nKhrifa hna kan rian a si. Na ke hnih tein miphun ah chia ko. Teinak kan hmuh hrimhrim ko lai. Bawipa pei kan lei ah a ttang cu! Credit: Salai Ceu Bik Thawng


Min Aung Hlaing nih Suu Kyi thongthlak dingin bia a chah cang lai | The Chin Express\nMyanmar ram uknak firtu ralkap bawizik Min Aung Hlaing nih hmai zarh Nihnihni (Nov 30) ah uknak a chuhmi Pi Aung San Suu Kyi thongthlak dingin bia a chah cang lai.\nNobel daihnak laksawng cotu Pi Aung San Suu Kyi cu Min Aung Hlaing le a ralkap pawl nih February 1 ah uknak an chuh thokin nihin tiang thong an thlak peng i biaceihzung ah voi tam ngai a kong an ceih cang, i hmai zarh Nihnihni ah bia chahnak tuah an timh hi si.\nMin Aung Hlaing le a ralkap pawl nih uknak an fir hnu in duhlonak langhtertu mipi 1,200 leng an thah cang hna. Minung 10,000 leng an tlaih thongthlak cang hna. Thantlang khua inn 300 leng an khangh cang.\nRalhrang nih upadi tam ngai in Suu Kyi taza an cuai. ‘Ralkap cungah buainak chuahpi dingin mipi na forh hna’ ti zongin taza an cuai. Mah upadi pakhat te hmanh hi kum 3 tiang thongthlak khawhnak upadi asi.\nNain, hriamnam hmangin uknak firtu ralkap le USDP pawl khuakhan hi hngalh khawh asi rih lo. An duh paoh in an ṭawn i tazacuainak upadi an chap lengmang caah hmai zarh Nihnihni ah Suu Kyi sualnak kong bia chah ding an timi zong hi an thawn te khawhmi asi.\nRalkap ser ukmi Naypyitaw biaceihzung ah Suu Kyi kong an ceih lio vialte zong media pawl luhnak nawl an pe hna lo i Suu Kyi a sihni pawl zong media sinah biachimnak nawl an pek hna lo caah zapi nih a chung thil sining hngalh khawh asi lo.\nSuu Kyi cu;\nLicense ngei lo walkie-talkie na hman\n2020 Thimnak lai mipi mee pek sawmnak tuah lio ah COVID-19 upadi na buar\nCozah thlithup upadi na buar\nThimnak diklo na tuah i mee na fir, tbk an ṭawn khawhmi paoh in taza an cuai i hnu ah sualnak an chap chih lengmang.\nKum 76 asi cangmi Pi Suu Kyi cu Nikhatni in Ningani tiang hi ni fatin ngawt in uknak firtu ralkap cozah biaceihzung ah an chuahpi peng ko.\nMyanmar ram ah caan sau ngai a rak ummi David Mathieson nih, “Suu Kyi hi kum tampi thongthlak dingin bia an chah te lai ti ka zumh ko,” tiah a chim.\nKum 165 thong thlak\nTu thla thokka ahkhan Suu Kyi party NLD member 2 cu Min Aung Hlaing nih kum 90 le 75 tiin kum 165 bak thong a thlak hna. Uknak a fir hnu in avoi 1nk bik a chiahru bikmi thongdan a pek hna asi.\nKayin state Tangka Vuanci Pu Than Naing cu Min Aung Hlaing nih ‘kum 90 chung rianhrang ṭuanter chih dingin’ thong a thlak.\nKayin state vuancichoh hlun Nan Khin Htwe Myint zong kum 75 thong a thlak.\nHmasa thawngpangMalaysia a rami Kawlrammi 17 an tlaih hna\nHnu thawngpangThantlang inn 96 an khangh than, inn 350 hrawng an khangh cang


CDF-Mindat nih SAC Ralhrang Pakhat a Nung in an Tlaih, Ralhriam Cheukhat zong an Lak - Chin Eleven News\nCDF-Mindat nih SAC Ralhrang Pakhat a Nung in an Tlaih, Ralhriam Cheukhat zong an Lak\nAugust 13 in aa thawkmi Mindat-Matupi karlak kahdohnak ah CDF-Mindat nih SAC ralhrang pakhat a nung in an tlaih i, ralhraim cheukhat zong an lak, tiah CNF CEC chungtel upa pakhat nih a langhter.\nCNF CEC chungtel upa Salai Bawi Lian Mang nih, “August 17 Mindat le Matupi kar CDF le Kawl ralhrang i kahnak ah Kawl ralhrang 20 an thi, a nung in pakhat an tlaih,” tiah Salai Bawi Lian Mang nih a ttial.\nSAC ralhrang he aa kap cuahmahmi CDF-Mindat ca ah thlacampiak ding zong in halnak a tuah.”Tutan an i kahnak hi ni 5 a si cang i hi ninga chung ah SAC ralhrang 50 hrawng an thi tiah thawng an vun thanh. Atu zong an i kah cuahmah rih caah fakpi in thlacampiak hna u sih tiah kan sawm hna. An vun langhtermi hi nizaan August 17 SAC ralhrang sin in an lak mi meithal pawl an si,” tiah a ttial.\nSAC ralhrang nih Mindat-Matupi lamkam khuate kiangkap pawl ah mortar bomb in an kah zungzal caah khuami tampi nih an innlo an chuahtak i ruahsur le thlihran lak ah ramlak ah an zaam hna.\nCDF-Mindat pawl doh awk ah SAC ralhrang nih Magwe ramtthen chung in ralkap le ralhriam thazaang a chap zungzal caah aralaimi caan chung ah i kahdohnak a zual chinchin kho, tiah CDF-Mindat nih thawngthanhnak ah an langhter.The Chin Journal\nRalhrang Nih Khuami An Thah Hna, An Ruak Tiva Ah An Hlonh\nDonald Trump nih a tuhtami thlaici tha lo cu Afghan mipi thong tampi nih an tuar


UK le Canada nih Myanmar Ralkap Bawi an Phihkham Hna | The Chin Express\nUK le Canada nih Myanmar Ralkap Bawi an Phihkham Hna\nMyanmar ralkap bawi pawl cu ‘mipi thimmi cozah uknak nan chuh’ tiin Canada le United Kingdom nih phihkhamnak an tuah hna.\nUS zong nih kan hnu zarh ah phihkhamnak a tuah cang hna. Japan zong nih “US nih Myanmar ralkap bawi pawl a phihkhammi hna hi ka lungtling” ati.\nIndia le Australia nih, “a rannak in mipi thimmi cozah sinah uknak pek ṭhan a herh,” an ti ve.\nUK nih, “Myanmar ralkap bawi 3 cu kan ram tlawn ka phih hna lai i kan ram um an chawva ka kharpiak dih hna lai,” ati.\nCanada nih cun ralkap bawi 8 ka phihkham hna lai, ati.\n“Myanmar ralkap bawi pawl nih nuhrin covo an buar. Myanmar mipi nih thil dik an co khawhnak hnga ka ṭanṭi ram pawl he i bawm in an tuhmi theipar kan zunter hna lai,” tiah UK Ramdang Vuanci Dominic Raab nih a chim.\nRalkap bawizik Min Aung Hlaing cu Rohingya thahnawn ruangah UK nih phihkhamnak a tuah cangmi si.\nPhihkhamnak thar an tuahmi kong cu Myanmar ralkap nih zeihmanh a chim rih lo. Nain, Nihihni ahkhan ralkap biachimtu nih, “ramdang nih phihkhamnak a kan tuah lai ti cu kan i ruah ciami si ko,” ati. – an zei poi lai lo tinak si.\nUS Ramdang Vuanci Mr. Antony Blinken nih, “a rannak in Myanmar mipi nih an thimmi cozah sinah uknak pek ṭhan a herhnak kong cu Japan, Australia le India ramdang vuanci he kan i ceih cuahmah,” tiah nizaan ah a chim.\nSinain, Myanmar ralkap cu China le Russia he aa pehtlai deuhmi si caah acunglei langhtermi ram pawl nih cun zei pipa harnak an pe kho lai lo.\nTuanbia zoh tikah, ramdang nih Myanmar ralkap phihkhamnak an tuahmi hi zei pipa san a tlai lo.\nHmasa thawngpangDenmark Tanzung: Myanmar Mipi Kan in Dirpi Hna\nHnu thawngpangMin Aung Hlaing ruahnak petu ‘rawi siangpahrang’ Dr. Ngun Cung Lian


Breaking News; Hakha Rungtlang Ralkap Pakhat Hriamnam He A Zam! – The Cherry Par\nBreaking News; Hakha Rungtlang Ralkap Pakhat Hriamnam He A Zam!\nOctober 27, 2021 Cherry News\nHakha hrambunh LIB-266 ralhraang Battation nih Sagaing ramthen, Tamu ah an chiah mi Outpost sakhan in Sergeant Cazi pakhat cu hriamnam he Tamu PDF Battalion No. 1 ah aa dor tiah theih a si.\n“Sergeant pa cu September 18 ah kan sin a phan cang. Himnak ruah ah atu lawng ah thawng kan thanhnak a si. Amah he aa tlak mi tangka laksawng kan pek hnu ah a himnak hmun ah kan kuat cang. Hi hnu ah CDM a rak lut ding mi rammi ralkap pawl zong lunglawm tein kan in don hna ti chim ka duh,” tiah PDF-Tamu, Battalion No. 1 in Bo Ba Hman nih Mizzima ah a chim.\nSergeant pa min cu Khaw Ka Ling (Kawl ca in tial mi Laica in tial than a si ca ah cafang fonh a palh kho) a si i ralkap a tuannak kum li a si cang. Hakha hrambunh LIB-266 battalion in a si i A voi 18nak Sergeant Clerk training a kai mi a si. MA-3 meithal zun khat, zenthong zeimaw zat, kut cheh bomb pakhat a rak i put i PDF-Tamu, Battalion No. 1 ah a rak ap.\n“Pumpak hlawknak ca ah ram uknak a chuttu hna kuttang ah riantuan ti lo in, rammi nih dawt mi ralkap si ding ah rammi lei ah raltha tein CDM rak tuah ding in forhfialnak tuah ka duh,” tiah Sergeant Khaw Ka Ling nih a chim.\nRammi an thah hna i ralkap kan luh ka i an kan cawnpiak mi pawl he an tuahsernak aa kalh tuk, rammi huat mi minung si ka duh lo ca ah CDM ka tuahnak a si tiah a chim.\nRalkap nih uknak hraamhraam in an lak hnu in Tamu peng chung ah CDM a tuah mi ralkap 14 le palek 35 an si cang tiah Pyithu Yinkhwin Program hruaitu pakhat cazin ning in theih a si.\nKhayan peng check gate pakhat ah bomb a puak i Council ralkap pakhat le palek pakhat an thi. Yangon ramthen Khayan peng Depouk lamton check gate ah puahkehnak a chuak i ralhraang pakhat le palek pakhat an thi, hluamtuar pahnih an um tiah mit hmu tu nih an chim.\nPuahkehnak a chauh hi zing suimilam 7:40 hrawng ah a si i ralhraang pakhat le palek pakhat hliamtuar an um tiah kan theih. “Hliamtuar pahnih hna hi an ke tan hau dirhmun an si” tiah khuami nih an chim.\nMah check gate ahhin aa chawklet mi poh hngalhpinak ca (Thohkhansa) an hal hna. Cun an check hna ning a fah deuh caah Bomb pahnih in kan puah nak a si tiah Khayan PDF chungtel pakhat nih Mizzima ah a chim.\nPulaw peng, Mihkyaung Thike khua pawng ah PDF nih ralhraang methal zun riat le Pyu Saw Htee pathum an tlaih hna. Tanintharyi ramthen, Pulaw peng Mihkyaung Thike khuate pawng ah Tualchung PDF phu komh le Council ralhraang hna cu October 21 in 24 tiang ni li chung an i kah hnu ah, October 26 ah PDF nih hmunhma thianhnak an tuah i ralhraang meithal zun riat, zenthong pawl, tangka tlawmpal le ralhraang sal Pyu Saw Htee pathum a nung in an tlaih hna tiah theih a si.\nMihkyaung Thike khuate pawng ah ralhraang LIB-285 Battalion le tualchung PDF phu a si mi Pulaw PDF, LPDF, PRPDF komh phu an i kap. An i kah hnu hmunhma thianhnak an tuah lio ah meithal zun riat, Council ralhraang uniform pawl, tangka, zenthong le Pyu Saw Htee (Pyithusit) pathum kan tlaih hna tiah Pulaw PDF nih an thanh.\nNi li chung ral an i dohnak ah ralhraang lei in Officer pakhat tel in paruk an thi i 20 leng hma an pu tiah Pulaw PDF nih an langhter. Credit: The Hakha Post\n← Chimh khawh ṭung lion, Khuaingal btkin, kan dehcawh ruangah\nMin Aung Hlaing naule nih Chuncung khuami thilri sing 780 man hrawng fir, inn chung thilri hrawh →


Don Bosco University A Kai Mi Chin Ralzaam Caah Sianginn Kai Man Hmuh Than Ding In An Hal - THE CHINLAND POST\nDon Bosco University A Kai Mi Chin Ralzaam Caah Sianginn Kai Man Hmuh Than Ding In An Hal\nSalai Cung Cung|2019 March 21| India ram New Delhi Don Bosco University ah sianginn a kai mi Chin ralzaam caah sianginn kai man bawmhnak (Scholarship) ngah khawhnak ding tuahpiak than ding ah UNHCR cu Chin ralzaam Committee nih an hal hna.\nChin ramkulh ah ramkhel, zatlaangnun, himnak lei a thancho chin lengmang cang tiah Malaysia le India nih Chinmi ralzaam dirhmun in cohlan ti lo ding in UNHCR nih 2018 June ah an thanh hnu ah Don Bosco University ah a kai mi Chin Siangngakchia pawl cu sianginn kai man an pe ti hna lo. Nain Chin ramkulh cheukhat hmun ah himnak a um lo caah UNHCR nih March 14 cohlan an si thannak kong thawng an thanh i March 18 UNHCR zung tonpumhnak ah tubantuk in sianginn kai man pek than ding an hal hna hi a si tiah New Delhi Chin Human Right Organaization tuanvo ngeitu Salai Cung Dawt nih a chim.\n“UN nih Chin ralzaam bawmh ti lo ding a ti hnu ah Partner a si mi Don Bosco nih bawmh mi Scholarship University a kai mi The Fee Scholarship zong an pe ti hna lo. Cucaah hi Scholarship cu arannak in pekthan ding ah kan hal. UN lei nih Don Bosco cu pehtlaihnak kan tuah lai i a si khawh chung in kan i zuam lai a ti” tiah a chim.\nHi Don Bosco University ah a kai mi Chin ralzaam Siangngakchia hi minung 15 an si. A cheukhat cu Scholarship rinh in sianginn a kai mi an si caah Don Bosco nih sianginn kainak man pek lo cun pehzulh in sianginn kai kho ding dirhmun an si lo tiah Salai Cung Dawt nih a chim.\nChin ralzaam cu bawmh an herh rih ko tiah UNHCR nih thawng thanh mi cung ah Chin ralzaam pawl nih Pathian sin lunglawmh thlacaamnak cu March 22 ah an tuah lai tiah kan theih.\nPrevious March 23-24 Ah Hakha, Thantlang Le Falam Mei Hmih Timhmi A Ni An Thawn Caah A Mit Rih Lai Lo\nNext Chin Ramkulh Ah Inn 46 A Kang I Minung 3 An Thi


Baibal Tuanbia: Izipt Ram in an Luatnak in Israel Siangpahrang Hmasa bik Chan tiang - Jehovah Tehte Hna Web Site\nMoses nih Israel mi hna cu Izipt ram i sal cannak in Sinai tlang lei ah a rak hruai hna. Cuka ah cun Pathian nih annih cu nawlbia a rak pek hna. Cu hnu ah Moses nih minung 12 kha Kanaan ram cu va hlat hlai awk ah a rak thlah hna. Sihmanhsehlaw mi 10 nih cun thawngpang chia he an rak kir. Mi vialte kha Izipt ram ah kir an rak duhter hna. Cubantuk in zumhnak an rak ngeih lo ruang ah, Pathian nih Israel mi hna cu kum 40 chung ramcar chung i vaihnak in dan a rak tat hna.\nA donghnak ah Israel mi hna cu Kanaan ram lei i a hruaitu ding hna ah Joshua kha thim a rak si. Ram cu an lak khawh nak ding ah Jehovah nih khuaruahhar awk tlak thil tampi a rak langhter. Jordan tiva kha luan lo in a rak ngolter, Jeriko khua ralhau a tlukter i, nikhat chung pumpaluk ni a rak dirter. Kum ruk hnu ah ram cu Kanaan mi hna sin in an rak lak dih.\nJoshua in aa thok i Israel miphun cu kum 356 chung biaceihtu hna nih an rak uk hna. Barak, Gideon, Jefthah, Samson le Samuel te hna he biaceihtu tampi kong kan hngalh hna. Rahab, Deborah, Jael, Ruth, Naomi le Delilah ti mi nu pawl an kong zong kan rel khawh. A zapi tein hi ṬHEN THUMNAK nih hin kum 396 chung tuanbia a khuh dih.


Japan ramin arak tlungmi nuva hna sinin corona virus minung 100 leng an kai - Khuaruah Har News\nThailand ram Bankok khuapi chungin Don Mueang hmun ahcun Japan ram in arak tlungmi kum upa asicangmi nuva sinah cun coronavirus hmuhchuah asipinah inkhat khuasa timi an tu nghakchia pakhat zong anrak chonh manh cang tiah theih asi. Mah bantuk thil asiruangah hin minung 100 leng hnacu ralringtein zoh peng an sihna tiah theih asi.\nAn pu nihcun Japan ram arak kalnak kongcu sibawi sinah arak chimlo nain February 23 niah khan amah sinah coronavirus an rak hmuh tikah cun khual arak tlawn nak konglam cu aphuan than hi asi.\nCu hnuah cun amah zohkhenhtu anupi zong cheknak an vantuah tikah cun coronavirus arak ngei ve thiam tiah hmuhchuah asi.\nMah pinah hin a pi le pu hna sinah umpeng tawntu kum 8 minung sianghakchia tanghnih kailiomi zong nih coronavirus arak ichonh manh cang nak zong chek chuah than asi. Mah tikah cun nghakchia pate siangin kainak Don Mueang khua siangin pakhat chungin tanghnih kailio sianghakchia minung 50 hna zong cu ni 14 chung siangin kairihlo dingin chimh an sihlei ah zohkhenh an si hna.\nPitar le putar umnak in ah khuasa mi dihlak hna zong leng chuaklo dingin an chimh hna hnuah an ngandamnak konglam chek piak an silai tiah theih asi. Cun tarnu le tarpa fapa zongcu Bank riantuan asitikah a tuannak Bank zongcu rungrul thahnak sivai an kah dih hnuah cankhat chung khar asirih lai ti asi.\nTarpa ipiahnak sizung ah riantuantu minung 30 hna zongcu thatein zohkhenh an sihna. Coronavirus hrik arak keuh thawkin ni hleili chungcu zawtnak bantuk in arak langh tawnlo tikah valawng cung acitpi hawihna cung zongah thinphang tak khi asi.\nMah konglam he pehtlaiin nizan press confevence an tuahnak ah Thailand Health Minister Anutin Charnvirakul nihcun a khualtlawn nak kong arak chim duhlotu tarpa cu sual arak phawt pinah vanlawng lei nawlngeitu hna zong nih mah chawhmuhnak dinglawng ruatloin ram ngandamnak lei kong ruat ding in acah hna.\nMah pinah hin khualtlawng dingmi hna zong nih abikin Tuluk, Hong Kong, Macau, Taiwan, Singapore, Japan, South Korea, Italy, Iran le America ram kal ding asiah cun ralring khun dingin acah hna. February 26 tiang ah Thailand ram chung ahcun coronavirus zawtnak ngeitu minung 40 an sii adam thanmi zong 24 tiang an sicang tiah theih asi.\nFacebook ka hmang tilailo tiah achim hnu minute tlawmpal chungah account deactivate colhtu Chan Mya Mg Cho\nKawlram chungah hman cuahmah mi phaisa serchuahnak Wazi sehzung timi cu


Trump Nih Thlahnak Bia A Chimmi – TIMES OF CHIN NEWS\nTHE PRESIDENT: Ka American hawi le hna: Kan ram sersiam dingah, kan ram a thinlung tharchuah dingah, rammi cung i cozah zumhawk a tlaknak remhsiam dingin a liamcia kum 4 chung thazaang kan chuah. A tawinak chim ah cun, America lenhnganter than dingin lohma kan i awt – American mipi dihlak caah. US president 45nak dirhmun in ka term a donghnak ka tuah tikah hin, kan dihlak in kan limmi rian ruangah nan hmaika ah lunghmui ngaiin ka dir. Tuah dingin kan rat hnawhmi kan tuah ko cang – a dang tampi kan tuah chihmi a um rih. Tutan zarh chungah hin, cozah thar apnak kan tuah lai, cucaah kan ram a himtertu le a thanchoter khotu a si khawh nakhnga thla kan campiak hna lai.\nSaduhthahnak nganpi kan ngeih hna, vanthatnak zong kan hampiak hna – hihi a biapi ngaimi biafang a si. Chingchiahtlak kan khuallam a kan kalpitu mi a cheukhat an chung i lunglomhnak langhter bu in biahram thok ka vun duh ta. A pakhatnak ah, First Lady, Melania, nih a ka dawt a ka dirkamh mi ruangah a cungah kai lawm hringhran. Ka fanu Ivanka, ka tupa Jared, ka fapa Barron, Don, Eric, Tiffany le Lara…an dihlak cung zongah kai lawm hringhran. Ka umnak vawlei hi ceunak le lomhnak in nan khahter. Vice President Mike Pence le an nu Karen, cun a chungkhar dihlak cungah kai lawm hringhran.\nCun kan ram caah an thinlung a bung i ral a tutu ka Chief of Staff Mark Meadows, White House Staff le Cabinet members pawl vialte le kan cozah rian ah lu ai hlinhtu vialte cungah kai lawm. Cun a hleice in an cungah lunglomhnak langhter ka duhmi hna an um rih: US Secret Service hi an si. Ka chungkhar le keimah ko hih nan cungah a zungzal in leiba kan ngei. White House Military Office, Marine One le Air Force One, Armed Forces le ram pumpi ah a ummi law enforcement dihlak nan cungah ka lunglomhnak langhter ka duh. A hleice in American mipi nan dihlak cungah kai lawm. Nan President kan simi biaka chim cawk lo in kai lunghmuih. Hitluk caantha nan ka pekmi cungah kai lawm. Hihi a liannganmi thil a si.\nKhat le khat kar ah lungtlinlonak tete a um ko lai nain, kannih cu khuaruahhar, zoh a dawhmi, zumh a tlakmi, daihnak a tanhmi ram kan si, kan ram thangcho seh, a hlawhtling seh, tha seh, ti a duh pengmi kan si kha kan philh hrimhrim hna lai lo. Ram lianngan kan si hrimhrim ko. Kan Capitol an luhhnawh ruangah kan mipi vialte an lau dih. Politic min in buainak tuahmi paoh cu American nih kan sunhsakmi an doh a si. Cu bantuk thil cu zeitik hmanh ah ngaihthiam a si lai lo. Cuhlan nak hmanh in, a tu cu kan i hrawmmi rothil cuan in kan lung kan i rual le, mah le party lawng tanhnak lanh in kan zapi nih kan i tinhmi lei ah kar kan hlan a hau cang.\nA liamcia kum 4 ah khan President a co mi lakah politic ramleng in Washington a phanmi hi keimah lawng ka si. Politician rian ka tlai bal lo, inn sa ka si i, khua a cuan i thil a si khomi tuak le taan a thiammi cu ka si. American nih phaak dingah an i batmi hmunsang a um ko, ti ka theih caah President kai cuh hi a si. America hi a hmasabik (first) kan i hmaithlak chung paoh cu kan ram nih a tuah khawhmi hi ramri a ngei lo, ti ka theih. Khahlan ka riantuahmi cu ka kal tak i, a har ngaingai mi buantual ah ka chuah. Asinain, thatein tuahtuan ko ah cun thiltikhawhnak a phunphun a umnak buantual a si. America nih tampi nan ka pekthenh, cucaah kei zong nih pekthenh ve hna kan duh caah a si.\nVawleipi nih a tuar, asinain, America economy cu a thattuk ve caah ram dang nakin cun ai ning cingcing ko rih. A hram rak fek hlah sehlaw, a tu bantuk hin chuahnak lam a hmu kho hnga lo.\nKan meitha kan tuahtamh, vawlei cungah zinaan le gas a chuahterbik kan vun si cang. America i rian sernak kan tuahtamh, African Americans, Hispanic Americans, Asian Americans, nunau — cun a mikip ca ti awk in tuanbia chung unemployment rate tangbik tiang kan thumh khawh fawn. Kum tlawmte chungah Income a karh, thlahlawh a karh, American Dream sersiam a si, million tampi sifahnak in an luat. Khuaruahhar thil a si. Stock market a thang, caan tawite chungah 148 tiangin stock market ai khawt. Cun pension lahkhah a karh. 401(k)s hi cuhlan ah a phan bal lo. Nihin kan hmuhmi thanchonak pawl hi cuhlan ah kan hmu bal lo. Cucu Pandemic hlan le hnu ah a cangmi an si.\nAmerican sehzung pawl kan sersiam, sehzung thong tampi kan on, “Made in the USA” timi biatlang dawh cu kan i hman kho than cang.\nRiantlai chungkhar an khuasak i nincan deuhnak dingah, child tax credit a let 2 in kan chap, childcare le development caah bomhnak biatak tein kan karhter. Hmailei rian tlai kho te dingin, tiah minung million 16 lenglo training pek dingin private cawnpiaktu pawl he rian kan tuahti hna. Pulrai nih a kan tlunh caah, khamnak si phun khat lawng hmanh si lo in, phun 2 kan ser. Kan i ruahnak rangin an ser. A si kho lai lo, an ti. Asinain, kan tuah khawh ko. “Khuaruahhar sii” tiin min kan bunh i a tu zongah cu ti cun kan auh hi a si.\nVaccine sernak dingah hin a dang cozah nih cun kum 3 in kum 10 tiang an i rauh kho men. Kannih cu thla 9 lawng kan i rauh. A kan liamtaktu vialte cungah kan ngaih a chia. Anmah philhlonak ah, hi pulrai hi a tu in zungzal tiang hloh cikcek dingin bia kan i kam. Pulrai nih vawlei cung economy thalo in a hrawh lio ah, kannih nih cun a ran khawh cungin kan economy kan chanhchuah khawh. Economic bomhnak caah, tiin $4 trillions deng kan bomh hna, rian million 50 kan chanh, rianlo dirhmun hi hnarcheu hrawng kan khamh. Hi vialte kan tuahtuanmi hi kan ram nih a hmuhton bal lo mi lawngte an si. Healthcare kongah duhthim ding le khat le khat lung i hmuhthiamnak kan ser khawh, siiai chuahnak cu a lam kip in kan dirpi, a bikin kan mipi nih an duhning zulh in kan tuah khun, cucu zeidah a si, tiah cun, vawlei cungah siman ai dengbikmi ram si khawh i zuam hi a si.\nVA Choice, VA Accountability, Right to Try, kan thok, cun criminal justice zong kan remh. US Supreme Court ah biaceihbawi thar 3 kan namhneh hna. Kan Constitution a sullam leh dingin federal biaceihbawi 300 hrawng rian kan pek hna. Ramri humhaak dingin kan mipi nih Washington he hnatlaknak an tuah hi kum tampi a si cang. An duhnak kan tlinter cangmi cungah kai lawm i, tuanbia chungah US ramri hau kan sa. Cuhlannak thadeuh in rian an tuah khawhnak dingah, kan ramri cawngtu pawl le ICE officers pawl cu hriamnaam thatha kan pek hna i, kan phung le kan ram a himnak dingah thazang kan chuahter hna. Cuhlan ah a um bal lo mi ramri himnak cu a rai lai mi cozah kut ah lunghmui ngaiin kan ap khawh. Hi kongah hin Mexico, Guatemala, Hondura le El Salvador he hnathlaknak kan tuah cangmi a si i, a thar in meng 450 tiang hau thar kan sa.\nKan thazaang hi ram chungah siseh, ramleng ah siseh kan thawnter chinchin. Vawlei nih a kan upat than cang. Cu upatnak cu maw vun sung than hna lai u ci. UN ah America a nawlngeihnak a phu kan hlam than cang, kan duhnak a pelte hmanh ai tel lo nak vawleicung huap i deal paohpoah cu kan chuahtak dih hna. A tu cu NATO zong nih dollar billion a zaza in an thawh ve cang. Cuhlan kha cu a si te a rak si lo. Vawlei pi nih a duhherh mi cu pei kanmah nih kan tuarpiak dih hna cu. A tu cu vawleipi nih a kan bomh ve cang.\nCun zeidang vialte nak hmanh in, $3 trillion kan hman i kan ralkap thazaang kan sersiam, America ah sermi thilri lawng hmangin. Kum 75 chungah US Armed Forces tengnge pakhat kan ser chap: Space Force, ti a si. Kan hnung spring ah khan, Florida i Kennedy Space Center ah ka dir i, kum tampi hnu ah American rockets in vandum (space) lei panh in American mifim pawl avoikhatnak an i thawh lio ka vung zoh. Kan ramdang hawi pawl he kan i hawikomhnak kan thanchoter, China ralchanh dingin cuhlannak cakin vawlei cung ram pawl hawi ah kan ser hna.\nISIS pennak kan hrawh, an phu a dirhtu pa al Baghdadi kan thah. Iran ralkap cozah kan dironh, vawleicung terrorist nganbik Iran ralbawi Wasen Soleimani kan thah. Jerusalem cu Israel khualipi ah kan namhneh i, Golan Heights ah Israel a nawlngeihnak kan namhneh. Ramdang he ralthatein kan i pehtlaihnak ruangah, Middle East ah tuanbia chung khumh awk tha in daihnak lungtlinnak kan tuah khawh. Ahohmanh nih a si khawh lai an rak zum lo. Abraham Accords nih hmailei remdaihnak le lungrualnak caah kutka a on cang. Hihi Middle East ah niceu dawh chuah ai thoknak a si. Kan ralkap pawl zong inn lei kan tlunter cuahmah cang hna.\nKum sawm tampi chungah ah Raltuk dingmi a thar a chuahpi lotu President ka si caah kai lunghmuih khun. Zeidang nak hmanh in, America ah cun cozah nih mipi an duhmi a tuahpiak, timi ruahnak sunglawi hi a hram ka thok khawh. America rampi pakhat cio an duhnak tuah hi lam a kan hruaitu ceu, kan North Star le ai rawkkho lo mi kan zumhnak a si. Zumhtlak kan si nak hi mi a cheukhat ca lawng ah si hlei lo in, kan fale le, kan rampi le kan ram caah a si. President dirhmun in kai hmaithlak bik mi cu, American riantuantu le chungkhar hi an si. A fawimi lam kai thim bal lo, a harbikmi lam a si. Soisel a tong lo bikmi lam kai thim bal lo. A harmi raltuk kai thawh, har ngaiin ral ka tu i, nan ka thimhnawh chan a si bangin duhthimnak harsabik pawl zong ka tuah hna. Nan duhherhnak cu kai hmaithlakbikmi le sunghkhaan lo tein ka sunghsakbikmi thil a si.\nHihi kan ram caah ro nganbik a si lai, tiah ruahchannak ka ngei. Kan dihlak tein kan ram cungah kan rammi nawlngei than kho dingin kan sersiam hna. Pumpaak i uk khawhnak lam kan ser. America ah hin mizeihmanh hrelh an si lo, ti mi lungput kan sersiam, zeicahtiah mikip hi biapi dih an si i, awaan ngei kho an si dih hna. Kan mipi kip hi ai rualmi sithatnak, rualrangtein zohkhenhmi, ai rualmi nuhrin covo an i ngeih khawh nakhnga heh tiah thazaang kan chuah. Zeicah tiah kan dihlak in Pathian nih ai khat cio in ser kan si dih. Upatnak he a mikip hi zohkhenh ding an si, an authawng theihpiak ding an si, cun an cozah nih an authawng an theihpiak hna awk a si. Nan ram cungah zumhawk nan tlak, ka cozah zong hi nan cungah zumhawk a tlak zungzal.\nRammi kip nih rian an hmuh khawhnak dingah le an chungkhar cio an zohkhenkhawhnak dingah ram kan sersiam. Kan mipi an himnak dingah communitie caah rian kan tuan, hngakchia ca an cawn khawhnak dingah sianginn caah rian kan tuan. Kan upadi cawisan a si nak dingah kan nunphung kan cawisan, kan miraltha pawl kan cawisan hna, kan tuanbia kan humzual, phung a zulmi kan mipi pawl hi zeitikhmanh ah nautauh an si lo. Kan dihlak tangrual in kan limmi rial vialte ruangah kan lung ai hmuih awk a si. A sunglawi mi thil a si.\nA tu cu White House ka chuahtak ve cang lai caah, kan dihlak kan i hrawmmi ro hnursuan a ton sual lai ka phannak kong ka langhter lengmang. Vawleicung ram thawngbik kan si bangin, ramdang sinin zuamcawh le hnursuang kan tong lengmang. Asinain, tih a nungbikmi cu mah le mah kan i zumhraih ti lo dingmi hi a si. Kan ram a lenhhngannak cungah zumhnak kan ngeih ti lo ding hi a si. Ram pakhat hi a lungput rup tein a thawng. Kan man rup tein a thawngmi kan si. Kan mipi hna thinlung a cawlcanghtertu zumhnak rup in a thawngmi kan si. Ram pakhat nih a tuanbia, a sunhsakmi thil le a miraltha cungah zumhnak a ngeih a ngei lo ah cun, cu ram cu a thangcho kho ti lo. Zeicahtiah cu pawl cu lung i khawhnak le kan biapitnak langhternak dingah a hrampi an si hna.\nA liamcia caan chung i America nih zeibantuk harnak ngangan hmanh a tei khawhnak a ruang cu kan ram vel a ngeihnak le a thatnak le i kan i tinhmi cungah zumhsualnak kan ngeih lo ruangah a si. Cu hna cung i zumhnak kan chiahmi hi kan thlai hrimhrim hna lai lo. America kan zumhraihnak hi kan hlawt hrimhrim hna lai lo. Ram pakhat a sunparnak cu kan zatein kan i hrawmmi rammi kan sinak (phunthawh) runven le thanchoter hi a si. Asullam cu, zatlang in kan i tinhmi i hmaithlak hi a si: kan dihlak kan i hrawmmi rorah.\nCu rorah a laifangah a ummi cu zalongtein mah le hmuhning langhter khawhnak, zalong tein biachim khawhnak, zalawngtein biahal khawhnak ngeih hi a si. Mizei kan si, zeitin dah hi hmun hi kan phaak, ti kan i philh citcet ah cun, kan ram ah politics lei namhnulnak le nautatnak hmuithlaam kan lenter colh ko lai. Cucu a ruah hmanh ruah ngam lo ding khi a si. Zalawngtein debate tuah onh lo mi nih hin kan tinhmi a chungmuru le caan saupi kan i hmanmi phung a hrawh.\nAmerica ah cun, thialkaam khawh lo mi phung hranhram in kan luhpi lo. Asiloah, cucu khakha, ti phun in biachim le holhrel, phung le phai zulhter, hei ti bantuk zong kan teitanh lo. Cu pawl cu kan tuah hna lo. America hi kan rem lo mi hna ram kilven le humhaak a haumi a ralchia mi hna an umnak ram a si lo. Cucu kan sining a si ve lo. Cu bantuk sining cun zeitik hmanh ah kan si fawn lai lo. Kum 250 lenglo chung harsatnak a phunphun um ko hmanh seh, zapi ngeihlo mi ralthatnak, mah le mah i zumhraihnak, zalonnak hi kan i dirpi zungzal. Cucu continent (ram) thar halh dingin minung million in an lung a rak laaktu hna le West ah khuasaknak thar sersiam dingin a cawlcanghtertu hna lungput cu a si. Ral ram ah kan ralkap pawl an lung a thawntertu hna le vandum chung tiangin kan mifim pawl a phaaktertu hna cu Pathian nih a kan pekmi zalonnak hi a si.\nA liamcia kum 4 kong ka ruah than caan paoh ah, zeidang kong nak hmanh in ka mithlaam ah a cuang khun mi hmanthlak pakhat a um. Motor tampi he khual ka tlawn fatin te, minung thongthong in ka hmuh hna. Lam kan zawh lio ah an chungkhar in an ra hna i, kan American flag pi cu lunghmui ngaiin an kan zau/ziit hnawh. Ka lungthin tawng lo in a um bal hrimhrim lo. Keimah dirpi duh ruang lawng ah an rat a si lo kha ka fiangtuk. Kan ram an dawt zia le an dirpi zia langhter duh ah an ra hna.\nTuanbia chungah US hi a liannganbikmi ram a si, timi mipi nih kan i zumh. Cu nih cun kan mipi lung a hmunkhatter hna. Vawleicung ram vialte lakah kan ram cu ruahchannak ram, ceunak ram, sunparnak ram a si. Hihi a sunglawitukmi ro le rah a si caah zeibantuk dirhmun zongin kan kilven a hau. A liamcia kum 4 chungah khan, cu bantuk tein cun rian kan tuan. Riyadh a ummi Muslim hruaitu hna thokin, Warsaw ah a umi Polish mipi sin tiang, cun UN General Assembly ah a ummi Korean Assembly an dirhmun tiang, Beijing i Khammi Khuapi in Mouth Rushmore thladeem lei tiang, nan caah, nan chungkhar caah, kan ram caah ral ka tu. Cu vialte lakah. America ca ko ah ral ka tu, ka dir – cu ram cu a himmi, a thawngmi, ai zumraimi le a luatmi ram a si.\nA tu cu Wednesday chunhnu cun cozah thar kut ah nawlngeihnak ap kai timh cang bangin, movement kan thokmi hi ai thokka lawng a si, ti hi theihter kan duh hna. Hibantuk hi cuhlan ah a um bal hrimhrim lo. Ram pakhat nih a rammi a renh hna hrimhrim awk a si, timi hi ai rawksawn awk a si lo, ni khat hnu ni khat in a thancho chinchin awk lehlam a si. American mipi nih ramdawtnak hi an thinlung chungah an chiah cung paoh cu, hi ram hi a tuah khawh lo dingmi thil hi a um hrimhrim lai lo. Kan communities pawl an thangcho lai. Kan mipi an thangcho lai. Kan phung le kan phai upat a si lai. Kan zumhnak a thawng lai. Cuhlannak in kan hmailei caan hi a ceu deuh fawn lai.\nHi a liannganmi hmunhma hi lunglomhnak le zumhtlaknak lungthin te he ka chuahtaak cang lai. Kan ram caah, kan fale caah a thabikmi a ra lio ko, timi ruahchannak le zumhnak he ka chuah tak cang lai. Nan cungah kai lawm, dam tein. Pathian nih thlua in chuah hram hna seh. Pathian nih the United States of America hi thlua chuah ko sawhseh!


Mizoram Miphun Party Teinak Kan Lawmhpi, Cawn Tlak An Si – TCN\nHome / HOME / Mizoram Miphun Party Teinak Kan Lawmhpi, Cawn Tlak An Si\nDecember 11, 2018 December 11, 2018 Editor0 commentsHOME\nTuzing ah thawngpang tha, Mizoram cozah thimnak ah MNF nih hmun 40 ah hmun 28 hrawngin teinak bual a co tiah thawng kan theih. Vai party a simi Congress le BJP cu vangkau in a thlaak hna. Hi party cu nan theih cio bang Pu Laldenga nih kum 30 miphun dothlennak a rak tuahpimi hna buu an si.\nAtu i an hruaitu Pu Zoramthanga le Congress i Pu Lalthanhawla hi kum 2017 lioah an inn ah Kawlram tlangcung parties upa pawl nih kan rak len bal hna , Pu Zoramthanga nih theihhngalhnak zongin a rak thlau tuk. Vai party zalbei Pu Hawla nihcun, “Kum 30 nawn MNF pawl nih tapung an rak kan thawhpi caah alamkip in hnu ah kan fual dih i kan mipi pawl cozah rian tha zong an tlai kho hna lo” tiah a chim salam ko, a kan deuh ngai.\nNLD kuzale pakhat nih “Mizoram zongah miphun/tualtto party cu an sung peng ko cuteh” tiah fawitehlek in a rak ka ti. A taktak ahcun kum 1970 in nihin tiangah Mizoram ah cozah (MLA) thimnak voi 12 a um i cu lakah Vai party nih voi 5 lawng teinak an co i adang voi 7 cu miphun party/buu nih bual an co — (Kum 1972, 1978, 1979, 1984, 1987, 1989, 1993, 1998, 2003, 2008, 2013, 2018 ah thimnak tuah a si i Mizoram People’s Conference nih voi 2, Independents pawl nih voi 2, cun 1987 hnu in miphun party thar a hung dirmi MNF nih voi 3 teinak a hmuh)\nMizo kan unau pawl cu democracy le federal an ngah cang hnu hmanh ah hitin miphun ah an ifun peng rih. Kannih Chinmi cu dothlennak hmanh kan lim hlan ah miphun ah kan hmin kho rih lo. A taktak ahcun kannih cu kan miphun rawl a hmin rih lo caah buh cung rak com chung awk si rih lo, kan hrulhter sual lai. Federal mahte khuakhannnak kan ngah hnu ahcun zei party i va dir zong kha a poi tuk ti hnga lo nain atu cu a caan si rih lo.\nMilu nuai 1300 renglo Vai pawl lakah khua a sami an si nain, nuai khat lawng a simi Mizo pawl cu an mit ral achia lo. Vai pawl zalbeitu men si an itim ti lo. Central cozahpi ah BJP party an tlaih lio a si caah anmah he kan ipeh lo ahcun tiihna an kan chah kanh sual lai, kan caar sual lai, ti an phang lo.\nBiafe: Mizo tluk tal in miphun dawtnak (nationalism) kan ngeih lo ahcun kan miphun le kan biaknak kan humhim kho lailo — kan tlau te ko lai. Mizo kan unau pawl an tuahning paoh kan icawn ve awk si tinak si lo nain miphun dawtnak le an biaknak kilvennak lungput an ngeihmi zawn ahcun tii le tlaang tluk deng in an kan thlau rih-cawn tlak an si.\n(Thimnak phichuak thukdeuh in kherhhlainak tucu K\n← Ritsi Chunh Buin A Nunnak A Liam Mizo Nih ” Vai Chia Meimei” An Ti Bantukin ” Kawl Chia Meimei” Ti Ve Cang Hna Usih →


Zualko: Laipa Van Kim Lian nih Malaysia ah hri awhnak in mual a kan liam taak – Chin World News Evening\n2020 December 23 zaan ah Malaysia Klang ah a um mi tlangval Van Kim Lian nih hri awk in a kan liamtak tiah thawng kan theih. Hri awk in a nunnak a liam mi Tlangval Van Kim Lian hi an chimning ahcun kum 27 hrawng a si men lai ti a si. cun Malaysia a umnak hi kum 8 hrawng cu a si cang men lai tiah an chim chih.\nTlangval Van Kim Lian cu tuzaan lei zongah lente zong aa celh ko tiahneihniam sin in kan theih. Mah hlan UN thawngpang chiat lio ah lungre thei le vansan ruang hna ah a si kho mi zong a si ko. A tu ban tuk in Malaysia ah hin laimi hi ban tuk thil kan ton hi a tlawm ti lo. Zeiruang bik ah dah hi ban tuk in mah le mah i thah nak tiang hi kan ton lengmang hnga ti mi hi khuaruah lo awk kan tha hrimhrim lo.\nA ruang bik cu i tuan cop in a ding-ei mi kan si tik ah harsat tuk ruang le van san tuk ruang, lungdongh tuk ruang hna ah hin hi ban tuk thil hi a chuak kho mi a si ko. Tantak mi chungkhar sahlawh rualchan hna le hawi le kom dawttu vialte nan ngeihchiatnak tu kan biak mi kan Pathian tu nih in hnem ko hna seh. Chirhchan: Thantlangtimes/Laitheihtlei\nNote: Thawngfiangdeuh hlat khawh kan i zuam lai i, kan rak langhter than te lai, kan i palh sual mi a um ahcun kan ngaihthiam ulaw, theihternak kan tuahte hram u tiah zaangfah kan in nawl hna.


COVID THIHNAK HI PATHIAN HREMNAK A SI MAW? BY. BISHOP DR. CK NO CHUM – The Chinlung Post\nSeptember 1, 2021 admin Knowledge 0\nCOVID-19 thihnak hi Pathian hremnak a si maw? Mitampi nih atulio Covid in a zawmi le a thimi hna kong ah Covid-19 hi Pathian hremnak a si, Pathian chimhhrinnak a si tiah khoikamaw Bible caang tete khi i lak in prophet ka si tiah i hro le i cer le mi ṭhihphaih pah in a au sekmi an um len. Dr. CK Hrang Tiam zong nih a phungchimnak ah, “USA um mi prophet pakhat lebang nihcun Covid in a zaw i Oxygen he a thimi cu Hell ah an kal lai a ti,” tiah a kan chimh.\nA ping le a pang in kan zumh sual nakhnga lo, 1 Thessalon 5:9 kha rel hna usih. Zeitintiah, Pathian nih a thinhunnak intuar ding ah a kan thim lo, kan Bawipa Jesuh Khrih thawng in khamhnak hmuh awk ah A kan thim.” Cucaah Pathian hrem le thah ding kan si lo ti i fiang in i lawm hna usih. Pathian nih A thinhunnak A bungh/tawih lai ahcun A thimmi Noah le a chungkhar hna cu a khamh in a fimtawl hmasa hna.\nCu bantuk ṭhiamṭhiam in Sadom le Komorah khuapi ah Pathian hremnak mei A surter hlan ah A thimmi Abraham tupa Lot techungkhar cu a fimtawl hmasa hna. Cucu asi, Pathian thimmi hna caah cun A thinhunnak tuar ding ah si loin Jesuh Khrih thawng in Khamhnak hmuh ding caah thim kan si,” tiah a kan chimh mi sullam cu a si.Pahnihnak ah Hebrew caṭialtu nih Heb. 12:6 ah, “Zeicahtiah Bawipa nih a dawtmi hna cu dan a tat tawn hna i fa i a cohlan mi hna cu a chimhhrin tawn hna,” tiah a ti.\nAhmaan, chimhhrin cu dawt ahcun a um mi a si ko. Asinain, cucu kan thih nakding ca ah si loin kan i chir, ka i sersiam in kan ṭhat nakding caah Pathian tinhmi a si.Covid-19 hi Chimhhrinnak a si a ti mi an um ve tak i, si dawh ngai in an phuan ve ko nain, “ thi lak i chimhhrin” cu chimhhrin a si kho lai lo dah. A chimhhrinnak i a thih ahcun a chimhhrinnak cu a ṭhahnem ti hnga lo.\nChimhhrin cu i chir seh, i thleng seh, tinak caah si kaw, thih hnu ahcun an i chir kho ti lai lo cuh. Kan pastor ṭhaṭha le kan mi ropui tampi hna hi an sual ruang ah Pathian nih thi lak in a chimhhrin hna ti cu ka tuk a sum tuk. Asi, David zong kha A dawt caah A rak chimhhrin bak ve. A chimhhrin mi David nih ka sual ti aa hngalh i aa chir khawh nakhnga, muidawh ruang ah a tlukpi mi Uraiah nupi he an hrin mi fapa te a thi.\nKhakha chimhhrin cu a si. Cucaah David zong aa chir ruangmang ve ko khah. Kan pastor tampi an thi, ram le miphun nih kan i bochan mi tampi nih an kan liamtak. A si kun ah, an nupile Pathian nih A chimhhrin hna kan ti ne hnga maw? Satan cu fir ding, hrawh ding le thah ding ah a ra. Kan pi Eve le kan pu Adam in a kan hrawh i a kan thah cuahmah ko hi teh. Kan pum cu a hrawh khawh ko nain Zungzal mi kan sinak cu a kan tawng kho lo. A kal hmasa hna he kan i tong ṭhan te lai. Haleluijah.\nZeicahdah Vawlei a dawt caah A fapa hmanh petu, Dawtnak le Ngaithiamtu Pathian hi A ing a chiami, A thin A hung pengmi, A tlanhmi A fale thah le nawn rumro a ruatmi phun rumro hin an hmuh hnga? Pathian cu sual ngaithiamtu, damtertu, dawtu le khamhtu Pathian hi A sining tein an hmuh khawh ve i ṭih le phannak he si loin hnangam deihnak he lawmhnak an chim ve khawh nakhnga thlacampiak bu in, Bishop Dr. CK No Chhum\nKAN NAWL KO HNA, CDF LE CNF/A KAN TAWLREL PIAK ZOKZOK UH


American Nih UN Ah Chawva Hnarcheu Uak Pek Ti Lo Ding In Bia A Khiah – THE CHINLAND POST\nAmerican Nih UN Ah Chawva Hnarcheu Uak Pek Ti Lo Ding In Bia A Khiah\nChinland Post| 2018 January 18| Palestine bawmhnak pekmi UN (United Nation) bawmhnak program ah American nih bawmhnak a pek tawnmi UN chawva cu hnarcheu nak tamdeuh pek ti lo ding in biakhiahnak a tuah cang.\nPalestine bawmhnak caah American nih UN ah a pek tawnmi dollar nuai 125 chung in hnarcheu uak dollar nuai 65 cu ka pe ti lai lo, ka phih chung rih lai. Dollar nuai 60 lawng ka pek cang lai tiah American nawlngeitu hna nih fehternak bia an chim.\nUNRWA tiah auhmi UN bawmhchanhnak cu American nih a pek tawnmi chawva a si. American nih UNRWA riantuannak caah zatuak 30% a pek i nikum ah khan a pekmi zapi hi dollar nuai 370 a si.\nChawva a pekmi hnarcheu uak pek ti lo ding in American nih atu bantuk in biakhiahnak a tuahmi ruang ah bawmhchanh a herhmi minung sing tampi a hnorsuan hna lai tiah UN lutlai hna nih ralrin peknak bia an chim.\nIsrael he remdaihnak hmuh ding kan i zuamnak Palestine leikap nih an al ahcun American nih bawmhnak ka phih lai tiah President Donald Trump nih tuandeuh ah a rak chim bal cang.\nNichuah laifang remdaihnak he pehtlai in President Donald Trump timhtuahnak hi kan cohlang kho lo tiah Palestine President Mahmoud Abbas nih kan hnuzarh Sunday ni ah khan a chim ve. Donald Trump i remdaihnak hi kan hmai a kan bengh bantuk in kumzabu chung ah a chiabikmi lamthluan a si tiah Palestine hruaitu hna he tonbiaruahnak ah President Mahmoud Abbas nihcun a chim.\nA biapimi cu Jerusalem hi Israel khualipi ah Trump nih cohlannak le fehternak a tuahmi cung ah Palestine nih fakpi in an dohkalh.\nUN caah chawva a pek tawnmi a phihkharnak a ruang hi dantatnak caah tuahmi a si lo. Tuanvo ngeitu UN agency chung i thlennak pawl kha American nih hmuh a duh caah a si tiah American ramleng zung in chimnak nawlngeitu nih a chim.\nAmerican nih a pek tawnmi chawva a pek ti lo ahcun a herhmi chawva caah midang bawmhchantu (donor) ram pawl nih tan kan lakpiak cio uh tiah UN nih forhfialnak an tuah.\nChawva kan i zat lo ahcun nichuah laifang ah a ummi Palestine ralzaam pawl, chuh a tongmi nitlaklei rili le Gaza in ngakchia pawl caah fimcawnnak telh in a dangdang tampi a hnorsuan lai tiah UN in tuanvo ngeitu Jan Egeland nih ralrin peknak bia a chim. Ref: BBC Burmese\nPrevious Ronaldinho pumpululh chuih in a din cang\nNext US Budget Hmanding An Fehter Khawh Lo Ruang Ah Cozah Zung Tampi An Khar


US Hlutdaw Chungtel Muslim Nu Nih Mike Pence A Zumhnak A Nihsawh Piak - Ramleng Chinmi\nHomeMilar hna ThawngUS Hlutdaw Chungtel Muslim Nu Nih Mike Pence A Zumhnak A Nihsawh Piak\nDecember 15, 2018 Van Ram Thang Milar hna Thawng 0\nZahan naite ah an thimthar mi US hlutdaw chungtel pakhat a sive mi Muslim nu Ilhan Omar (D-Minn.) timi nu nih US Vice President Mike Pence zei rello taktak in a zumhnak kongah a nihsawh tiah CBN News nih a langhter.\nMike Pence zumhnak a nehsawh tu Muslim nu\nTuzarh chungah khan US innraang pi ah Democratic party le Republic hruaitu hna cu ramri vampang chonnak kongah ton biaruahnak an ngei. An lung ai khah lo caah an biaruahnak zong a buai taktak.\nCu lio i Mike Pence a mit ai chinh lio hman an thlak mi cu Muslim Omar timi Muslim nu nih a lak i Twitter ah a post, ca a ttial chih i ” Jesus Take The Whell” (Jesuh nih a mongh) tiah a ttial. Mike Pence hi Khrihfa pasal ttha, Jesuh ai tlaih bak mi a si caah Muslim nu nih zeirel lo taktak in a zumhnak kongah a soisel, a nihsawh piaknak hi a si.\nMuslim nu nih Mike Pence mitchinh lio pic a taarmi\nMuslim nu Omar nih Mike Pence hmanthlak le a nihsawhnak bia ca a ttial mi cu tlawmpal ah vawleipi nih an theih colh. Mi tampi nih Muslim nih cu an soilsel. Bianeek in ” midang zumhnak na nehsawh hna cu a ttha mi a si” tiah Paul “the Book Guy” Alve timi pa nih a comment.\nA dang pakhat nih comment a pek ve mi cu ” Zoh hmenh uh! a tu bantuk caan ahhin dakaw an zawng ( colour) taktak cu a langh tawn cuh! midang zumhnak upat ding si” tiah a comment ve.\nUS Hlutdaw chungtel ah Muslim nu pakhat nih an i tel ve. Omar hi pakhat cu a si. Kum 2012 lio zongah Israel a soisel nak twitter ah rak ttial i an rak buai taktak hoi. Mah nu hi zeitindah an ti te lai cu theih a si rih lo.